Η Κομοτηναία που έφτιαξε γέφυρα με εκτυπωτή! - IN KOMOTINI NEWS - Ειδησεογραφική ιστοσελίδα της Κομοτηνής/Ροδόπης/Θράκης\nΑρχική ΚΟΙΝΩΝΙΑ ΕΠΙΣΤΗΜΕΣ - ΤΕΧΝΟΛΟΓΙΑ Η Κομοτηναία που έφτιαξε γέφυρα με εκτυπωτή!\nΔιαφόρων ειδών υλικά, εξαρτήματα ακόμη και τροφές έχουν δημιουργηθεί με την «μαγική» τεχνολογία της τρισδιάστατης τεχνολογίας. Για πρώτη φορά η τεχνολογία αυτά χρησιμοποιήθηκε στην κατασκευή μιας γέφυρας αποδεικνύοντας ότι οι εφαρμογές του 3D printing είναι πραγματικά απεριόριστες. Όπως αναφέρει σε δημοσίευμά της η Daily Mail, μέλη του Ινστιτούτου Προηγμένης Αρχιτεκτονικής της Καταλονίας (IAAC), με επικεφαλής την ελληνίδα αρχιτέκτονα Αρετή Μαρκοπούλου, χρησιμοποίησαν τσιμέντο που είχε υποστεί ειδική επεξεργασία ώστε με την χρήση του 3D printing να κατασκευάσουν μια γέφυρα. Η γέφυρα, μήκους 12 μέτρων και πλάτους 1.75 μ., τοποθετήθηκε σε ένα πάρκο σε προάστιο της Μαδρίτης και σύμφωνα με τους δημιουργούς της ανοίγει τον δρόμο για την χρήση της τρισδιάστατης εκτύπωσης στον κατασκευαστικό τομέα.\nΗ κυρία Μαρκοπούλου, που μεγάλωσε στην Κομοτηνή και σπούδασε στο Δημοκρίτειο Πανεπιστήμιο Θράκης, είναι ακαδημαϊκή διευθύντρια στο IAAC (Ινστιτούτο Προηγμένης Αρχιτεκτονικής της Καταλονίας) και μίλησε στο Protagon για την κατασκευή της γέφυρας αλλά και για τους δρόμους που ανοίγει η τεχνολογία 3D printing τόσο στην αρχιτεκτονική όσο και σε άλλους τομείς. Το Protagon μίλησε μαζί της:\nΠώς προέκυψε το πρότζεκτ;\n«Στο IAAC τα τελευταία χρόνια κάνουμε εκτεταμένη έρευνα για την εφαρμογή της τρισδιάστατης εκτύπωσης στην αρχιτεκτονική κλίμακα. Με την ομάδα μου που αποτελείται από αρχιτέκτονες μηχανικούς, μηχανικούς υλικών και μηχανικούς ρομποτικής δουλεύουμε σε τεχνικές όπως η κατασκευή μικρών ρομπότ για τρισδιάστατη εκτύπωση καθώς και σε νέα υλικά για εκτύπωση, όπως βιοπλαστικά, πηλό και γραφένιo.\n» Η ACCIONA γνώριζε τη δουλειά μας και όταν αποφάσισε να χρηματοδοτήσει το έργο για την πρώτη τρισδιάστατα εκτυπωμένη γέφυρα κάλεσε εμάς για να τους βοηθήσουμε στη διαδικασία. Η ACCIONA κάλεσε επίσης τον Ενρίκο Ντίνι, πρωτοπόρο στον τομέα του 3D printing για να κατασκευάσει τη μηχανή εκτύπωσης. Η απόφαση να τοποθετηθεί σε ένα δημόσιο χώρο συμφωνήθηκε ένα χρόνο αργότερα από όταν ξεκινήσαμε να δουλεύουμε και μάλιστα χρειάστηκε να κάνουμε αρκετές αλλαγές στο έργο ώστε να τηρεί όλες τις προδιαγραφές ενός έργου δημοσίου χώρου. Ο Ντάνιελ Γκαρσία, διευθυντής καινοτομίας στην ACCIONA, ήρθε σε επαφή με τον δήμο της Αλκομπένδα που προσφέρθηκε να συνεργαστεί. Πρόκειται για έναν δήμο που βρίσκεται 13 χλμ βόρεια από τη Μαδρίτη και που καινοτομεί σε πολλές δράσεις, όπως για παράδειγμα στον τομέα των “έξυπνων πόλεων”.\n» Το συγκεκριμένο έργο της πεζογέφυρας αποδεικνύει πως η τεχνολογία της τρισδιάστατης εκτύπωσης μπορεί να εφαρμοστεί στην κλίμακα της αρχιτεκτονικής και των λειτουργικών υποδομών. Μέχρι τώρα η τεχνολογία αυτή έχει χρησιμοποιηθεί για τη δημιουργία μικρών αντικειμένων στον τομέα του βιομηχανικού σχεδιασμού, της μόδας, ή της ιατρικής φέρνοντας επαναστατικά αποτελέσματα. Με τη γέφυρα αυτή θέλουμε να ξεπεράσουμε αυτά τα όρια και να παρουσιάσουμε κάτι το οποίο δεν είναι πλέον ένα πρωτότυπο μικρής κλίμακας, αλλά ένα μεγάλο λειτουργικό κομμάτι υποδομής που μπορεί να χρησιμοποιηθεί σε δημόσιο χώρο».\nΠόσος χρόνος χρειάστηκε για να ολοκληρωθεί η κατασκευή της γέφυρας;\n«Η γέφυρα αποτελείται από οκτώ κομμάτια και χρειάστηκε περίπου 10 ημέρες για να εκτυπωθούν τα κομμάτια και μόνο μία ημέρα για να συναρμολογηθούν στο πάρκο της Alcobenda. Βεβαίως, καθώς είναι ένα πρότυπο έργο, χρειάστηκαν πολλές δοκιμές από τις οποίες μαθαίναμε συνεχώς για να βελτιστοποιήσουμε την ταχύτητα καθώς και την ανάλυση της εκτύπωσης. Ο χρόνος φυσικά είναι απόλυτα συνδεδεμένος με το κόστος καθώς και με τις περιβαλλοντολογικές επιπτώσεις. Οσον αφορά τα περιβαλλοντολογικά οφέλη, τα χαρακτηριστικά της τεχνολογίας είναι επαναστατικά. Αρχικά δεν παράγονται σχεδόν καθόλου απορρίμματα κατασκευής καθώς η απόθεση του υλικού γίνεται μόνο όπου είναι αναγκαίο χωρίς την ανάγκη χρήσης καλουπιών. Παράλληλα, δεν απαιτούνται πολλές συνδετικές αρθρώσεις ούτε εκτεταμένη συναρμολόγηση στο εργοτάξιο. Έτσι, η παραγωγή επιταχύνεται ενώ γίνεται περισσότερο βιώσιμη και με χαμηλότερο κόστος».\nΠοιο ήταν το κόστος;\n«Σε ένα πρότυπο έργο δεν είναι δυνατόν να να υπολογίσεις το ακριβές κόστος, καθώς όπως προανέφερα υπάρχει ένα μεγάλο χρονικό διάστημα έρευνας και ανάπτυξης πριν την τελική εφαρμογή. Μια ανάλυση κόστους που έγινε από την εταιρεία ACCIONA αποδεικνύει ότι ένα επόμενο έργο γέφυρας με την ίδια τεχνολογία που χρησιμοποιήσαμε μπορεί να κατασκευαστεί πλέον περίπου στο μισό κόστος από ό,τι θα χρειαζόταν με τα συνήθη παραδοσιακά μέσα κατασκευής. Η ανάλυση αυτή λαμβάνει υπ’ όψιν παράγοντες όπως το οικονομικό κόστος (κόστος μηχανής, ανθρώπινου δυναμικού, υλικών), το ενεργειακό κόστος (απαιτούμενη ενέργεια χρήσης εκτυπωτή) καθώς και περιβαλοντολογικό κόστος (εκπομπές ρύπων)».\nΤι άλλες κατασκευές μπορούν να γίνουν με την υπάρχουσα τεχνολογία 3D prinitng; Μπορεί να κατασκευαστεί μια ασφαλής και λειτουργική κατοικία παραδείγματος χάριν;\n«Η κατοικία είναι ο επόμενος στόχος μας. Δουλεύουμε σε συνεργασία με ένα ερευνητικό κέντρο για να κατασκευάσουμε μια κατοικία εξ ολοκλήρου από χώμα (πηλό) το οποίο μπορούμε να βρούμε σε αφθονία στο ίδιο σημείο της κατασκευής. Πρόκειται να το εφαρμόσουμε σε μέρη όπου δεν υπάρχουν υποδομές, όπως σε διάφορα αναπτυσσόμενα μέρη στον κόσμο, στην έρημο, στην Αφρική ή σε καταυλισμούς προσφύγων. Η τρισδιάστατη εκτύπωση θα επιτρέψει στο κοντινό μέλλον ταχύτερες, φθηνότερες και περισσότερο βιώσιμες κατασκευές που θα μπορούν να εκτυπωθούν σχεδόν άμεσα με ένα κλικ στον υπολογιστή: “Εκτύπωση”. Μέσα στα επόμενα 15 χρόνια, λόγω της αύξησης του παγκόσμιου πληθυσμού, θα απαιτείται ένας μέσος όρος κατασκευής 100.000 σπιτιών ημερησίως. Αυτό σημαίνει, ότι το να μπορούμε να κατασκευάσουμε οικονομικά προσιτές κατοικίες με μεγάλη ταχύτητα, δεν είναι απλά μια ενδιαφέρουσα ιδέα, αλλά μια αναγκαιότητα».\nΠοιες άλλες εφαρμογές μπορεί να έχει αυτή η τεχνολογία;\n«Σε μια προβολή περισσότερη μελλοντική οι δυνατότητες είναι πολυάριθμες. Φανταστείτε ότι θα μπορούμε να εκτυπώσουμε πολύπλοκες μορφές απευθείας από τους υπολογιστές μας ή τα κινητά μας: χωρίς καλούπια, αρθρώσεις ή την ανάγκη συναρμολόγησης κομματιών στο εργοτάξιο. Φανταστείτε ότι θα μπορούμε να τοποθετήσουμε μικρά κινητά ρομπότ στον τόπο κατασκευής τα οποία θα εκτυπώνουν κατοικίες πολύ μεγαλύτερες από το ίδιο τους το μέγεθος. Μάλιστα, χρησιμοποιώντας το ίδιο υλικό που θα βρίσκουν εκεί, χωρίς την ανάγκη της μεταφοράς του υλικού ή των πολύπλοκων μεγάλων μηχανημάτων.\n» Μελλοντικά στην κατασκευή θα δούμε επίσης την τρισδιάστατη εκτύπωση με πολλαπλά υλικά. Αυτό σημαίνει ότι θα μπορούμε να δημιουργήσουμε επιφάνειες ανισοτροπικές που ποικίλουν σε ιδιότητες: ενιαίες επιφάνειες, όπως για παράδειγμα οροφές που σε κάποια σημεία τους είναι διαφανείς από γυαλί, σε άλλα εύκαμπτες από πλαστικό και σε άλλα σημεία αδιαφανείς και άκαμπτες από μπετόν. Και κυρίως, χωρίς την ύπαρξη κανενός εξωτερικού συνδέσμου μεταξύ των διαφόρων υλικών.Θα μπορούμε επίσης να δημιουργήσουμε πολύπλοκες μορφές που μέχρι σήμερα δεν μπορούμε με τα υπάρχοντα μέσα. Και την ίδια στιγμή θα ενσωματώνουμε στις μορφές αυτές σημαντικές λειτουργίες όπως η μόνωση, ο εξαερισμός, συνδέσεις ηλεκτρικές ή νερού. Θα μπορούμε να σχεδιάσουμε και να κατασκευάσουμε για παράδειγμα ένα στοιχείο που θα ελέγχει με παθητικά μέσα την θερμοκρασία ή την υγρασία στο εσωτερικό, χωρίς την ανάγκη επιπρόσθετου υλικού μονώσεως. Φανταστείτε, τέλος, ότι θα μπορέσουμε να ξαναφέρουμε την κατασκευή κοντά στο χρήστη, ο οποίος θα μπορεί να προσαρμόσει την μορφή και την απόδοση των κτιρίων στις ανάγκες και τις επιθυμίες του.\nΌσον αφορά άλλους επιστημονικούς κλάδους, η τρισδιάστατη εκτύπωση ήδη φέρνει επαναστατικές εφαρμογές. Στον κλάδο της ιατρικής, εκτυπώνονται προσθετικά άκρα, για άτομα με αναπηρία, τα οποία είναι πλήρως προσαρμοσμένα στο χρήστη. Με τους οικιακούς τρισδιάστατους εκτυπωτές οι άνθρωποι αυτοί μπορούν να τα εκτυπώσουν ακόμα και μόνοι τους, με μηδαμινό κόστος, στο σπίτι τους. Επίσης, υπάρχει εφαρμοσμένη έρευνα για την εκτύπωση ανθρώπινων κυττάρων που βοηθά ασθενείς που χρειάζονται κυτταρική ανάπλαση. Η μεγαλύτερη, όμως, επανάσταση που μπορεί να φέρει η τρισδιάστατη εκτύπωση βρίσκεται στη δυνατότητα πρόσβασης. Μέσα σε λίγα χρόνια όλοι θα έχουμε ένα τρισδιάστατο εκτυπωτή στο σπίτι μας είτε σε ένα μικρό εργαστήρι της γειτονίας μας, για να παράγουμε όχι μόνο αυτά που χρειαζόμαστε αλλά ακριβώς στην ποσότητα και στα μέτρα που τα χρειαζόμαστε».\nΠοια είναι τα επόμενα προσωπικά σας σχέδια;\n«Η επιθυμία μου για το κοντινό μέλλον είναι να μπορώ να συνεχίσω την εφαρμοσμένη έρευνα στην αρχιτεκτονική και στα αστικά περιβάλλοντα. Από τότε που αποφοίτησα από την αρχιτεκτονική σχολή του ΔΠΘ ήμουν σίγουρη ότι δεν ήθελα να ασχοληθώ με τις συνήθεις κατασκευαστικές μεθόδους. Παρατηρούσα γύρω μου το αστικό περιβάλλον, τη μη-βιώσιμη δόμηση που του έχουμε επιφέρει τα τελευταία χρόνια και αισθανόμουν ότι η κατασκευή του 21ου αιώνα θα πρέπει να είναι διαφορετική, ή τουλάχιστον να προσφέρει περισσότερες επιλογές. Επιθυμούσα μέσω της Αρχιτεκτονικής να μπορώ να συνεισφέρω σε μια πιο ριζική αλλαγή. Στο να μπορέσει η Αρχιτεκτονική να εξυψώσει την ποιότητα ζωής των ανθρώπων, να χαμηλώσει κόστη, να μπορέσει να προσφέρει επιλογές όχι μόνο στο δυτικό κόσμο αλλά σε όλα τα σημεία του κόσμου. Κάποιες από τις τελευταίες δουλειές μου είναι στην Ινδία ή στην Κίνα και σας διαβεβαιώ ότι οι προκλήσεις και οι ανάγκες σε αυτά τα μέρη του κόσμου είναι πολύ διαφορετικές από αυτές που βιώνουμε στον δυτικό κόσμο.\n«Θέλω να συνεχίσω να πραγματοποιώ εφαρμοσμένη έρευνα στις μελλοντικές κατασκευές με τη χρήση ψηφιακών τεχνολογιών και των νέων υλικών. Η τρισδιάστατη εκτύπωση είναι μία από αυτές τις τεχνολογίες αλλά όχι η μοναδική. Με την ομάδα μου τόσο στο γραφείο μου όσο και στο IAAC δουλεύουμε σε έργα που αμφισβητούν παραδοσιακές άκαμπτες αρχιτεκτονικές. Για παράδειγμα χρησιμοποιούμε έξυπνα υλικά και βιοϋλικά για τη δημιουργία κτιρίων που είναι ικανά να μεταβληθούν, να αλλάξουν μορφή, να προσαρμοστούν σε περιβαλοντικά ερεθίσματα όπως το φως, ο αέρας ή η τα επίπεδα μόλυνσης του περιβάλλοντος. Δουλεύουμε με τεχνολογίες διάδρασης και ψηφιακής πραγματικότητας (virtual/augmented reality) ώστε να ενισχύσουμε την επίγνωση όχι μόνου στους σχεδιαστές και τους κατασκευαστές αλλά και στους ίδιους τους χρήστες. Στα επόμενα χρόνια έχουμε να αντιμετωπίσουμε μεγάλες προκλήσεις. Η οικονομική, κοινωνική και περιβαλλοντική κρίση, χρίζει ανάγκης μεγάλων αλλαγών που πρέπει να ξεκινήσουν από αλλαγές στη νοοτροπία μας, πού και πώς κατοικούμε και κυρίως πώς συμμετέχουμε σε αυτό. Οι τεχνολογίες μπορούν εν μέρει να δώσουν απαντήσεις, μόνο αν γνωρίζουμε να κάνουμε τις σωστές ερωτήσεις. Και οι ερωτήσεις είναι διαφορετικές, στα διάφορα περιβάλλοντα όπου ζούμε. Ελπίζω στο μέλλον να μπορέσω να δουλέψω σε ένα έργο και στην Ελλάδα, συνεισφέροντας το μικρό μου κομμάτι στα πολύπλοκα προβλήματα που αντιμετωπίζει η χώρα μας».


Οδηγίες Πρόσβασης στο 1ο Γυμνάσιο Τριανδρίας\nΜε αυτοκίνητο από το Νέο Σιδηροδρομικό Σταθμό, ακολουθείτε την Μοναστηρίου προς το κέντρο της πόλης, συνεχίζετε στην Εγνατία και μετά την Διεθνή Έκθεση Θεσσαλονίκης στα φανάρια της 3ης Σεπτεμβρίου στρίβετε αριστερά. Στην συνέχεια στα φανάρια της Αγίου Δημητρίου στρίβετε δεξιά, περνάτε ευθεία τα επόμενα φανάρια και στρίβετε αριστερά στην Ελ. Βενιζέλου για να μπείτε στην Τριανδρία. Στο πρώτο φανάρι στρίβετε δεξιά και 50 μετρά μετά στα αριστερά σας είναι το σχολείο και το πάρκινγκ.\nΜε το λεωφορείο πηγαίνετε\n1) με το 17 προς Τριανδρία, στάση Νησάκι (Ελ. Βενιζέλου).\n2) ή με το 37 προς Κρυονέρι, στάση Πάρκο Μάνιου.\nΜε αυτοκίνητο, μόλις βγείτε από το αεροδρόμιο στρίβετε αριστερά στη διασταύρωση προς Θεσσαλονίκη (ταμπέλα). Στην επόμενη διασταύρωση στρίβετε δεξιά προς Θέρμη (ταμπέλα). Στην αερογέφυρα προς Θέρμη-Θεσσαλονίκη-Χαλκιδική ακολουθείτε το δρόμο προς Θεσσαλονίκη. Στο δρόμο προς Θεσσαλονίκη θα στρίψετε για την Περιφερειακή Οδό. Ακολουθώντας την Περιφερειακή Οδό στρίβετε δεξιά προς Τριανδρία. Μόλις φτάσετε στο φανάρι της Αγίου Δημητρίου στρίβετε αριστερά και πάλι αριστερά στην Ελ. Βενιζέλου για να μπείτε στην Τριανδρία. Στο πρώτο φανάρι στρίβετε δεξιά και 50 μετρά μετά στα αριστερά σας είναι το σχολείο και το παρκινγκ.\nΑπό την Περιφερειακή Οδό - Κόμβο Πανοράματος\nΜε αυτοκίνητο, ακολουθώντας την Περιφερειακή Οδό στρίβετε δεξιά προς Τριανδρία. Μόλις φτάσετε στο φανάρι της Αγίου Δημητρίου στρίβετε αριστερά και πάλι αριστερά στην Ελ. Βενιζέλου για να μπείτε στην Τριανδρία. Στο πρώτο φανάρι στρίβετε δεξιά και 50 μετρά μετά στα αριστερά σας είναι το σχολείο και το παρκινγκ.


Πινάκιο - Φρέσκιες ειδήσεις... επί πίνακι!: Νίκος Μαγγίτσης: Ο Έλληνας ορειβάτης που ξεπέρασε τους Θεούς\n(Ακολουθεί η συνέντευξη του Νίκου Μαγγίτση που μου είχε δώσει για τα Επίκαιρα)\nΟ Νίκος Μαγγίτσης πάτησε στις 7 υψηλότερες κορυφές του κόσμου\nΤο ταξίδι του από το Πήλιο έως το… Έβερεστ!\nΈφθασε εκεί όπου δεν μπορούσε, εκεί όπου ούτε οι Θεοί δεν είχαν ποτέ πρόσβαση.\nΟ λόγος για τον Νίκο Μαγγίτση ο οποίος από την Αγριά του Βόλου βρέθηκε στην κορυφή του Έβερεστ. Και όμως το επίτευγμα αυτό δεν σήμανε το τέλος για τα όνειρα του Βολιώτη ορειβάτη, ο οποίος είναι ο Έλληνας που πάτησε στις 7 υψηλότερες κορυφές του κόσμου.\nΟ ίδιος μιλά στα ΕΠΙΚΑΙΡΑ για τις εμπειρίες του, που κινδύνεψε να χάσει την ζωή του, αλλά για τα απάτητα βουνά που κρύβουν μυστικά που χάνονται στα βάθη των αιώνων. Μιλά με συγκίνηση για τον τόπο του, το Πήλιο όπου εκεί έκανε τις πρώτες του αναρριχήσεις.\nΤέλος, αναφέρει πως μόνο τυχαίο δεν ήταν πως οι Θεοί είχαν διαλέξει τον Όλυμπο αλλά και το Πήλιο για τις κατοικίες τους.\nΕίσαι ο Έλληνας που έχει «πατήσει» στα σημεία που ουρανός ενώνεται με την γη και στις 7 Ηπείρους. Πως νιώθεις γι’ αυτό αλλά και πως προέκυψε;\n«Το project των «7summits» , δηλαδή η ανάβαση στην ψηλότερη κορφή κάθε ηπείρου ανά τον κόσμο, ήταν και είναι πρόκληση και πρόσκληση για κάθε ορειβάτη. Είναι ένα ορειβατικό πολύ πολιτισμικό ταξίδι. Νιώθω ότι έχω ταξιδέψει πολύ ανά τον κόσμο, έχω σκαρφαλώσει πολύ ανά τα βουνά και έχω ζήσει και μάθει αρκετά από τους διάφορους λαούς και φυλές.\nΜετά από όλα αυτά τα ψηλά βουνά, αν μη τι άλλο συνειδητοποιώ πόσο μικροί, λίγοι και περαστικοί είμαστε από αυτό τον κόσμο».\nΑπό την Αγριά του Βόλου στο Έβερεστ…στο άκουσμα και μόνο κόβεται η ανάσα…Πως ένιωσε όταν έβλεπες τον κόσμο από το υψηλότερο του σημείο. Πως ήταν η αίσθηση;\n«Στην Αγριά γεννήθηκα και μεγάλωσα. Εδώ έκανα τα πρώτα μου αναρριχητικά βήματα, και απ’ εδώ ξεκινούσαν όλες οι αποστολές. Είναι τόπος ευλογημένος, με βουνό και θάλασσα, βράχια και τσιπουράδικα…. Τα έχει όλα!!! Στην Αγριά υπάρχουν πλέον δυνατοί και αξιόλογοι ορειβάτες, έχουμε οργανώσει τα αναρριχητικά πεδία, βγαίνουν συνεχώς νέοι αναρριχητές , υπάρχει διάδοχη κατάσταση. Η αίσθηση να βρίσκεσαι στην κορυφή του κόσμου είναι μοναδική…. Και θέλω να την ξαναζήσω…»\nΠοιες είναι οι κορυφές που έχεις κατακτήσει και ποια ήταν η πιο «δύσκολη»;\n«Στη προσπάθεια των 7 summits, έχουμε σκαρφαλώσει:\nΈβερεστ, 8848μέτρα στο Νεπάλ της Ασίας\nΑκονκάγκουα, 6962 μέτρα στην Αργεντινή της Νοτίου Αμερικής\nΜακ Κίνλευ, 6194 μέτρα στην Αλάσκα της Βορείου Αμερικής\nΚιλιμάντζαρο, 5895 μέτρα στην Τανζανία της Αφρικής\nΚαύκασος , 5642 μέτρα στην Ρωσία της Ευρώπης\nΒίνσον , 4987 μέτρα στην Ανταρκτική\nΚαρστενζ 4884 μέτρα στην Παπούα της Ωκεανίας\nΑπό εκεί και πέρα έχουμε σκαρφαλώσει σε δεκάδες ακόμη κορφές του εξωτερικού πάνω από τα 5000, τα 6000 και 7000 μέτρα. Δεν μπορώ να μην σταθώ στην πρώτη Ελληνική προσπάθεια που έγινε για ανάβαση στο Κ2 το καλοκαίρι του 2013 με τον Αλέξανδρο. Σταματήσαμε στα 7000 μέτρα με πολύ δύσκολη και άσχημη ποιότητα χιονιού και πάγου, ίσως ήταν και η δυσκολότερη ανάβαση που προσπάθησα ποτέ μαζί με το Έβερεστ στα 8848 μέτρα».\nΗ πιο όμορφη σου εμπειρία από τις αναρριχήσεις σου;\n«Μου ζητάς να σου πω την πιο όμορφη αναρρίχηση; Είναι σα να ζητάς από τον πατέρα να σου πει ποιο παιδί του αγαπά περισσότερο…. Κάθε εμπειρία είναι μοναδική, και έχει την ομορφιά της. Αυτό που έχει σημασία όμως είναι ότι με ποιόν μοιράζεσαι κάθε ανάβαση, με ποιόν χαίρεσαι και με ποιόν είσαι δεμένος στα σχοινιά. Έχω ζήσει πολλά και αρκετούς ορειβάτες και έχω κάνει πολλούς και καλούς φίλους εκεί ψηλά»\nΣίγουρα συμβαίνουν γεγονότα πέρα του προγραμματισμού, σε κάποιο απ’ αυτά κινδύνεψε η ζωή σου ή η σωματική σου ακεραιότητα;\n«Σε μερικά ΝΑΙ…»\nΑπό ποιο ύψος και έπειτα στην αναρρίχηση απαιτείται τεράστια προσοχή;\n«Νομίζω ότι μετά τα 6000 μέτρα όλα αλλάζουν. Ο ανθρώπινος οργανισμός νοσεί (πονοκέφαλος, ζαλάδα, αϋπνία, ανορεξία, πυρετός). Σε μια τέτοια κατάσταση και με δύσκολες καιρικές συνθήκες καλείσαι να ανέβεις ακόμη πιο ψηλά».\nΠως γίνεται η προετοιμασία σου, σε βοηθάει η μορφολογία του Πηλίου και του Βόλου αντίστοιχα;\n«Η βασική προετοιμασία γίνεται στα βουνά ανά τον κόσμο με αρχή αι τέλος στο πανέμορφο Πήλιο. Μπορεί να είναι χαμηλό, μόλις και με τα βίας ξεπερνά τα 1600 μέτρα υψόμετρο αλλά έχει όμορφο και δύσκολο ανάγλυφο, με πολλά και απότομα μονοπάτια και ιδιαίτερα αναρριχητικά πεδία. Όμως όταν θέλουμε να κάνουμε προπόνηση υψομέτρου ταξιδεύουμε σε κάποια οροσειρά του εξωτερικού, πάνω από τα 4000 μέτρα, και τα 5000 μέτρα , τουλάχιστον 2-3 φορές το χρόνο».\nΠοια είναι τα μυστικά ενός καλού ορειβάτη;\n«Μυστικά δεν υπάρχουν. Ο κάθε ορειβάτης που θέλει να φτάσει ψηλά πρέπει να σέβεται το βουνό, να είναι ρεαλιστής, να προπονείται σκληρά και να αντέχει στην ταλαιπωρία και τις κακουχίες. Καλός ορειβάτης είναι ο ζωντανός ορειβάτης».\nΠοιο μυστικό που αποκόμισες και το έβαλες στις αποσκευές σου θα το μοιραζόσουν με εμάς και τους αναγνώστες μας;\n«Ταξιδεύοντας αρκετά και σκαρφαλώνοντας πολύ σε όλο τον κόσμο, θα έλεγα ότι ο άνθρωπος είναι γεννημένος για περιπέτειες και αναζητήσεις. Ο καθένας ας κάνει αυτό που λέει η ψυχή του και η καρδιά του. Σημαντικό είναι να σκαρφαλώνεις για σένα, για να περνάς εσύ καλά και να απολαμβάνεις κάθε στιγμή του ταξιδιού, κάθε βήμα ανάβασης».\nΤελικά οι Θεοί είχαν δίκιο που για κατοικία τους είχαν επιλέξει τον Όλυμπο;\n«Θεοί ήταν… κάτι ήξεραν αυτοί. Αν ρωτάτε εμένα, όταν μου δίνεται η δυνατότητα πετάγομαι στον Όλυμπο, κάνω μια ανάβαση/ προπόνηση και πίσω σπίτι. Είμαστε πολύ κοντά στο βουνό αυτό και ο Όλυμπος είναι πανέμορφος όλες τις εποχές. Ας μη ξεχνάμε όμως ότι οι Θεοί είχαν καλοκαιρινή κατοικία στο Πήλιο…κάτι ήξεραν αυτοί».


Άνγκελα Μέρκελ: Στις συζητήσεις με τους θεσμούς στις Βρυξέλλες έγινε μια αρχή για την Ελλάδα | NewsVoice.gr\nΔημοσιεύθηκε στις: 1 Απριλίου 2015.\nΜε ετικέτες: Ελλάδα, Μέρκελ, Ολάντ\nΟι δύο Ευρωπαίοι ηγέτες τόνισαν πως όσο πιο γρήγορα καταθέσει η Αθήνα προτάσεις, τόσο το γρηγορότερο μπορεί και να συναφθεί μια συμφωνία, συμπληρώνοντας πως η μοίρα της Ελλάδας είναι στην ευρωζώνη.\nΣυγκεκριμένα, η Άνγκελα Μέρκελ δήλωσε μεταξύ άλλων: «Πιστεύω ότι με τις συζητήσεις με τους θεσμούς στις Βρυξέλλες έγινε μια αρχή. Δεν βρισκόμαστε στο τέλος. Και για αυτό πιστεύω ότι πρέπει να συνεχίσουμε τη διαδικασία και ταυτόχρονα να καταστήσουμε σαφές ότι το θέμα είναι να υλοποιηθούν οι αναληφθείσες υποχρεώσεις – με παραλλαγές, μέσω μιας νέας κυβέρνησης, αυτό το έχω πει βεβαίως συχνά – αλλά στο πλαίσιο αυτών των υποχρεώσεων…\nΟ χρόνος πιέζει. Αυτό σημαίνει ότι δεν υπάρχει χρόνος για χάσιμο και έτσι πιστεύω πρέπει να συνεχιστεί η εργασία».\nΗ Aνγκ. Μέρκελ αρνήθηκε να δώσει συγκεκριμένη ημερομηνία εκταμίευσης της βοήθειας: «Δεν μπορώ να δεσμευτώ για συγκεκριμένη μέρα. Στο Eurogroup στις 20.2.15 έχει ειπωθεί ότι το πρόγραμμα θα πρέπει να έχει υποβληθεί ως το τέλος Απριλίου – το τι είναι να προτείνει η Ελλάδα.\nΌσο πιο γρήγορα καταθέσει η Ελλάδα προτάσεις, τόσο το γρηγορότερο μπορεί και να συναφθεί μια συμφωνία. Είμαστε σε μια διαδικασία εργασίας και αυτή η διαδικασία παρακολουθείται στενά και από μας. Την παρακολουθούμε, είμαστε σε συνομιλία με τον Έλληνα πρωθυπουργό και τώρα περιμένουμε τα αποτελέσματα, τα οποία θα αξιολογηθούν από τους θεσμούς».\nΑπό την πλευρά του ο Γάλλος πρόεδρος ανέφερε μεταξύ άλλων: Η Ελλάδα γνωρίζει ότι η Ευρώπη είναι η μοίρα της. Και αν η Ελλάδα θέλει να παραμείνει στην ευρωζώνη, τότε θα συνεχίσει αυτή την διαδικασία και θα συνεισφέρει στην επίλυση αυτού του προβλήματος… Πρέπει να προσπαθήσουμε να καλύψουμε τον χαμένο χρόνο. Πρόκειται για την Ελλάδα, για την ευρωζώνη.\nΟι συζητήσεις που ξεκίνησαν μετά τη συνάντηση στο περιθώριο του Ευρωπαϊκού Συμβουλίου πρέπει να μας δώσουν τη δυνατότητα να καταλήξουμε σε επιτυχία. Αλλά για αυτό χρειάζονται αυτές οι μεταρρυθμίσεις. Πρέπει να παρουσιαστούν, πρέπει δώσουν οι θεσμοί τη συγκατάθεσή τους για να αποδεσμευθούν τα κεφάλαια. Άρα, ας εργαστούμε απλώς. Αυτό είναι το μόνο που μπορώ να πω».


Ανταπόκριση: Satryicon w/ On Thorns I Lay @ Fuzz Club 23/01/2018 - Afternoiz.com\nΉταν γύρω στις 8, όταν ανοίξανε οι πόρτες στο Fuzz Club και από το ξαφνικό χθεσινό κρύο εισήλθαμε όλοι οι πιστοί σιγά-σιγά, έχοντας κατά νου την ανακούφιση από το ψύχος με τη θέρμανση του κλειστού χώρου. Όμως ήμασταν λανθασμένοι, διότι οι Νορβηγοί Satyricon φέραν μαζί τους και όλο τον νότιο πολικό χειμώνα.\nΠρώτοι στη σκηνή, ένα πολύ γνωστό όνομα, με πάνω από 20 χρόνια στην Ελληνική σκηνή, οι Αθηναίοι On Thorns I Lay. Με ένα νέο πολλά-υποσχόμενο δίσκο στο φούρνο, και πάρα πολύ όρεξη, το εξαμελές αυτό γκρουπ μοίρασε μελωδία και μελαγχολία στο εξίσου ενεργητικό κοινό. Ανοίγοντας δυναμικά με το title track του δίσκου αυτού, “Aegean Sorrow” υπνώτισαν τον κόσμο με μία πραγματικά εντυπωσιακή μίξη doom και death. Συνεχίζοντας τη βάρδια τους με τα παλαιότερα αγαπημένα “Crystal Tears” και “Erevos” οι Αθηναίοι τα δώσανε όλα. Πλησιάζοντας το τέλος της ώρας τους, με το Fuzz πλέον να έχει γεμίσει και τον άψογο ήχο τους ακόμα να μαγεύει, κάνανε το φινάλε τους με το διπλό κομμάτι “Olethros” και μας άφησαν όλους να αναρωτιόμαστε για τον καινούργιο δίσκο.\nΚαι ύστερα από ένα σύντομο intermission, το venue ήταν πλέον αρκετά γεμάτο ώστε να υπάρχουν σημαντικές δυσκολίες μετακίνησης. Και ενώ η σκηνή άρχισε να καταπίνεται σε μια spooky ομίχλη, οι προβολείς έσβησαν απότομα και με μια εκκωφαντική είσοδο οι θρυλικοί – και τρομακτικοί – Satyr και Frost, κατέκτησαν τη σκηνή με το ηγετικό κομμάτι του πιο πρόσφατου δίσκου “Midnight Serpent”. Από το πρώτο κιόλας λεπτό, ο ήχος ήταν ανελέητος. Συνηθίζουμε να συνδέουμε στο μυαλό μας την black metal με πολύ απλά, βρώμικα και straight-forward τραγούδια. Αυτό όμως δεν περιγράφει καθόλου τη στιγμή την οποία οι Satyricon παίζουν live. Κάθε beat από τον Frost σε διαπερνάει σαν να έχει χτυπήσει τραίνο. Ο ήχος από τα 6 μέλη τους ήταν ίσως ότι πιο δυνατό, καθαρό και γεμάτο έχω ακούσει ποτέ σε αυτό το venue και από το πρώτο κιόλας λεπτό με άφησε άφωνο.\nΤο setlist σύντομα έφτασε στο κλασσικό “Black Crow on a Tombstone”, όπου δεν υπήρχε ούτε ένας άνθρωπος να μην φωνάζει το ρεφρέν. Ο Satyr ύστερα, αναφέρθηκε στο πως συμβουλεύονταν να αποφύγουν την Ελλάδα λόγω της οικονομικής κατάστασης και πως στην πραγματικότητα, η δύσκολη περίοδος αυτή αντιπροσωπεύει μόνο μερικά δευτερόλεπτα για μία χώρα με τόσο μεγάλη ιστορία. Όλα τα κομμάτια – νέα και παλιά – ήταν εκτελεσμένα στην τελειότητα. Και μάλιστα με ισχυρή παρουσία ορχηστρικών κομματιών από αρμόνιο, μου θύμισαν τον δίσκο με τον οποίο εγώ προσωπικά γνώρισα και λάτρεψα τους Satyricon, το “Live at the Opera”. Με 4 συνολικά κομμάτια από τη νέα τους δισκάρα, “Deep Calleth Upon Deep”, καταφέρανε να τιμήσουν αρκετά το τελευταίο τους αριστούργημα και να αφήσουν υπέρ-αρκετό χρόνο για όλα τα παλιά αγαπημένα τους, όπως το έπος “Mother North” με το οποίο δώσανε ένα αξέχαστο τέλος στο κύριο μέρος του show πριν το encore.\nΊσως να λείπανε κάποια αγαπημένα μου τραγούδια όπως το “Phoenix” αλλά παίξανε και κομμάτια που δεν περίμενα να ακούσω κοιτώντας πρόσφατα setlists τους, όπως το “Die by My Hand”, οπότε γενικά έμεινα άκρως ευχαριστημένος. Εννέα χρόνια απουσίας είναι σίγουρα τεράστιο κακούργημα για μία τέτοια μπάντα, οπότε ελπίζουμε να μην επαναληφθεί.\nFuzz Club live On Thorns I Lay Satyricon συναυλία


Η iapopsi.gr απαντάει και... εκπαιδεύει τον Μαρκ Κλάτενμπεργκ • Η Άποψη\nΑπό Α. Σ.\t 11:58 - 21/10/2020 Τελευταία Ενημέρωση 12:05 - 21/10/2020\nΟ Μαρκ Κλάτενμπεργκ έδωσε μαγνητοφωνημένη συνέντευξη Τύπου, με ερωτήσεις τις οποίες γνώριζε δυο ημέρες πριν. Ούτε στη Σοβιετία. Και είπε ένα κάρο ασυναρτησίες. Τα αναμενόμενα, δηλαδή.\nΗ iapopsi.gr σε κάθε φράση που είπε ο Άγγλος αρχιδιαιτητής, έχει και την δική της απάντηση. Όπως είπε ότι στόχος του με το βίντεο είναι να εκπαιδεύσει τους διαιτητές, η iapopsi.gr… εκπαιδεύει κι αυτή τον Άγγλο. Γιατί κι αυτός χρειάζεται εκπαίδευση.\nΕίπε ο Κλάτενμπεργκ ότι ο Πορτογάλος βοηθός του, Πορτογάλος Καπέλα, είναι ο υπεύθυνος του VAR. Και γιατί εμπιστεύτηκε τον φίλο του Περέιρα στην θέση αυτή; Αυτό είναι το ένα. Το άλλο; Είναι ευχαριστημένος ο Άγγλος που οι διαιτητές είναι ανεκπαίδευτοι κι επειδή δεν έχουν που να το πουν, λένε τα παράπονά τους στο Βαρούχα;\nΕίπε ότι πρέπει να δώσουμε χρόνο στους διαιτητές. Μέχρι πότε; Να το προσδιορίσει χρονικά. Έναν μήνα; Δυο; Τρείς; Τι τον χρειάζονται τον χρόνο αφού είναι «εκπαιδευμένοι»;\nΕίπε ότι είναι υπέρ της διαφάνειας. Έτσι την ξέρουνε την διαφάνεια στην πατρίδα του; Να μην δίνει, πια, τις συνομιλίες των διαιτητών με τους VARistes;\nΕίπε ότι δεν τον ενδιαφέρει να κάνει πολιτική. Όταν απαντάει ευθέως στον Ολυμπιακό, αυτό είναι η δεν είναι πολιτική;\nΕίπε, ότι «αν τα λάθη των διαιτητών είναι τίμια, θα τα διορθώνουμε κι αν δεν είναι, θ’ απομακρύνονται». Απομάκρυνε κανέναν; Όχι, βέβαια. Ο ΟΦΗ έχει δεχτεί δυο «πιστολιές» από την διαιτησία, μία με τον Ατρόμητο, μία με τον ΠΑΟΚ.\nΕίπε ότι έχει «όραμα». Καλώς τον… Μάρτιν Λούθερ Κινγκ της ελληνικής διαιτησίας. Το «όραμά» του, το βλέπουμε κάθε αγωνιστική, στο πανόραμα.\nΕίπε, ότι ζήτησε από τους διαιτητές να κάνουν υπεύθυνη δήλωση αν αυτοί η συγγενικά τους πρόσωπα έχουν σχέση με ΠΑΕ. Και αν έχει σχέση με ΠΑΕ ο πρόεδρος ΕΠΣ που «προωθεί» τον διαιτητή με αντάλλαγμα την ψήφο του στις εκλογές τη ΕΠΟ, ο Κλάτενμπεργκ το γνωρίζει; Ξέρει πως αναρριχάται ένας διαιτητής; Ξέρει τι ψηφίζει ο κάθε βλαχοπρόεδρος και τι ζητάει από τον υποψήφιο πρόεδρος της ΕΠΟ;\nΕίπε γιατί “ανέλυσε” τη φάση του Ελ ΑραμπΒαρούί οκτώ ημέρες μετά; Δεν είπε τίποτα. Μόνο γενικόλογα. Ότι ήθελε να ξεκαθαρίσει πως δουλεύει το 3D.\nΕίπε για τις επιθέσεις του Ολυμπιακού στο πρόσωπό του, ότι είναι ανοικτός σε… διάλογο. Θυμίζει τον διάλογο του… Ερντογάν. Πρώτα απατάει στον Ολυμπιακό, δεν απαντάει αμέσως στη φάση του Ελ Αραμπί και μετά, θέλει συνομιλίες για το… καλό του ποδοσφαίρου.\nΕίπε ότι θα συναντηθεί με τους προπονητές και τους ποδοσφαιριστές να τους… εκπαιδεύσει. Ας εκπαιδεύσει πρώτα τους διαιτητές και μετά τους παίκτες και τους προπονητές.\nΌπως γίνεται εύκολα αντιληπτό, ο Μαρκ Κλάτενμπεργκ είναι περισσότερο “πολιτικό πρόσωπο” παρά αρχιδιαιτητής, Αναφέρει ακριβώς τ’ αντίθετα από αυτά που συμβαίνουν και πάει να βγάλει “τρελό” έναν ολόκληρο λαό.\nΒίτορ ΠερέιραδιαιτησίαδιαιτητέςΕΠΟΚΕΔΜαρκ ΚλάτενμπεργκΟλυμπιακόςΟΦΗ


Η ΦΙΛΙΑ Χάρης Καλογεράτος Β1. - ppt κατέβασμα\nΔημοσίευσεAonghas Vlachos Τροποποιήθηκε πριν 6 χρόνια\nΠαρουσίαση με θέμα: "Η ΦΙΛΙΑ Χάρης Καλογεράτος Β1."— Μεταγράφημα παρουσίασης:\n1 Η ΦΙΛΙΑ Χάρης Καλογεράτος Β1\n2 Η φιλία ανάμεσα στους ανθρώπους έπαιζε πάντα σπουδαίο ρόλο.\nΈχουμε λαμπρά παραδείγματα φιλίας στην πορεία της ιστορίας. Στην αρχαία Ελλάδα οι Έλληνες είχαν κατανοήσει την σπουδαιότητα της φιλίας. «Φίλος» στα αρχαία ελληνικά είναι ο αγαπημένος, αυτός δηλαδή που βρίσκεται πολύ κοντά στην ψυχή μας.\n3 « Ο ισχυρός έχει σκλάβους, ο πλούσιος κόλακες και ο σοφός φίλους»\nΟ Σωκράτης έλεγε ότι « Ο ισχυρός έχει σκλάβους, ο πλούσιος κόλακες και ο σοφός φίλους»\n4 Η αρχαία ελληνική ιστορία παραθέτει λαμπρά παραδείγματα φιλίας: Πάτροκλος-Αχιλλέας, Δάμωνας-Φιντίας, Ορέστης-Πυλάδης, Επαμεινώνδας- Πελοπίδας. Όλοι τους αποτέλεσαν πρότυπα μεγαλοψυχίας, αλτρουισμού και αντιπροσωπεύουν την φιλία ανεξαρτήτως εθνικότητας, κοινωνικής περιβολής, φύλου και ηλικίας. Γενικότερα, στην Αρχαία Ελλάδα η φιλία αντιμετωπιζόταν ως κάτι το ιερό και κατ επέκτασιν πολύτιμο.\n5 Ο Αχιλλέας επιδένει τον τραυματισμένο βραχίονα του Πατρόκλου\nΟνομαστή κατά τους αρχαιοτάτους χρόνους υπήρξε η φιλία του Αχιλλέως με τον Πάτροκλο.\n6 Μέγας Αλέξανδρος και Ηφαιστίωνας\nΗ βαθειά σχέση Αχιλλέως και Πατρόκλου έγινε πηγή εμπνεύσεως και παράδειγμα για τον Μέγα Αλέξανδρο προς τον Ηφαιστίωνα.\n7 Δαμών και Φιντίας Κάθε φορά που θέλουμε να μιλήσουμε για μία μεγάλη φιλία μεταξύ δύο μεγάλων ανδρών, λέμε "Δάμων και Φιντίας". Η φιλία τους έμεινε αιώνιο παράδειγμα και μέτρο συγκρίσεως των πραγματικών συναισθημάτων απέναντί μας.\n8 Πολλοί αρχαίοι Έλληνες φιλόσοφοι και συγγραφείς αναγνωρίζουν την αξία της φιλίας και των εκφάνσεών της αναφέροντας: ΜΕΝΑΝΔΡΟΣ: «Νόμιζε πλουτείν, αν φίλους πολλούς έχης» Δηλαδή: «Να θεωρείς τον εαυτό σου πλούσιο, αν έχεις πολλούς φίλους.» ΕΥΡΙΠΙΔΗΣ: «εις κοινόν άλγειν τοις φιλούσι χρη φίλους» Δηλαδή: «Οι φίλοι πρέπει να πονούν μαζί με τους φίλους\n9 Ο όρκος της Φιλικής Εταιρείας Ο όρκος της Φιλικής Εταιρείας\nΟ όρκος της Φιλικής Εταιρείας Ο όρκος της Φιλικής Εταιρείας Eπίσης διαφορετικά είδη «φιλίας» έδωσαν ώθηση στον τροχό της ιστορίας και επηρέασαν τις κοινωνικές και πολιτικές εξελίξεις στον τόπο τους αλλά και σε ευρύτερη κλίμακα.\nΚατέβασμα ppt "Η ΦΙΛΙΑ Χάρης Καλογεράτος Β1."\nPROJECT ΕΦΗΒΕΙΑ ΚΑΙ ΦΙΛΙΑ\nΣέβομαι τη Διαφορετικότητα….. Λέμε όχι στον σχολικό εκφοβισμό


Featured - Ο θάνατος του δικάναλου σετάπ, και γιατί | Page 55 | AVsite\nFirst Προηγούμενη 55 of 112\nΧμ... περιμένω να δω τι θα γίνει μ' αυτό:\nΠρόσφατα μάλιστα, αφαιρέθηκε κι απ' το "πρωτοσέλιδο"...\nMε δοσεις ???\nΑφού υπάρχει ακόμα κόσμος που παλεύει όχι απλά με δικάναλο αλλά με το συγκεκριμένο μέσο (βινύλιο)... δηλαδή με πηγάδια, πλατό, κεφαλές, γεωμετρίες, βελόνες, λάδια, στηρίξεις, καθαρισμούς κλπ κλπ.... (αντί να έχει ένα ταπεινό αρχείο που παίζει αξιοπρεπέστατα ακόμα και με τηλέφωνο σαν πηγή...) -δικαιολογώ φυσικά όσους έχουν ήδη μια τεράστια δισκοθήκη- ...το δικάναλο έτσι γενικά και αόριστα θα αργήσει πολύ να πεθάνει...\nΟπότε "εν στέρεο" αδελφοί, βελτιώστε και ακούστε τα δικάναλα σας και μη φοβάστε θα αργήσουν να πεθάνουν!\nΤο δικάναλο σετάπ θα πεθάνει όταν οι mainstream εταιρείες παραγωγής αποφασίσουν ότι υπάρχει κέρδος να ασχοληθούν με πολυκάναλες παραγωγές, οταν δλδ αποφασίσουν αυτές που έχουν καλλιτέχνες που πουλάνε εκατομμύρια αντίτυπα και έχουν τρελές ακουλουθίες και strems να βγάλουν πολυκάναλες παραγωγές.\nΟλα τα άλλα είναι nice to have, but far from reality....\nReactions: iason, protrudi, leandros and 4 others\nΟ EAR αυτό λέει θεωρώ πως είναι όχι τόσο για τη μάζα αλλά για την απόλαυση και το reference.\n..........................Για να παμε όμως και στην απεναντι οχθη, πες μου ποσα πολυκαναλα συστηματα εχεις ακουσει, κανε και καμια αναλυση που εισαι καλος σ αυτα, περιεγραψε ένα συστημα, Εχεις ακουσει ncore ενισχυτες και σε τι συστημα? ποσα βατ. Πως σου ακουστηκαν σε σχεση με τους ενισχυτες λυχνίες?..................\nδεν έχω ακούσει καλά πολυκάναλα.. απ' ότι γράφουν οι γνώστες, θα πρέπει ν' ακούσω κάτι καλό που απ' ότι ξέρω 4-5 έχουν από δω μέσα.. δεν μ' έχει καλέσει κανείς..\nτα classX τα γνωρίζω πολύ καλά από πολύ παλιά (2000).. άκουγα αυτά που έφτιαχνε ο Νίκος Μαρματσούρης.. εγώ έπαιζα με TriPath επίσης από παλιά και τώρα με classD που φτιάχνω μόνος μου.. μια χαρά είναι τα classD..\n.....................Και το review δεν ήταν καλό ή δεν ανέβαινε καθόλου αν δεν έπεφτε χρήμα για διαφήμιση. Το Absolute Sound ένα παράδειγμα. Η Αμερική το έχει τούμπανο και αυτοί κρυφό καμάρι. Απορώ πως υπάρχει μετά από αυτά. Καταλαβαίνεις ότι ο κόσμος διψάει για ...νάρα φωτογραφία στο εξώφυλλο και κείμενα που χαϊδεύουν αυτάκια. Αυτό δεν είναι θεωρία, έχει αποδειχθεί στην πράξη σε tests που έκανε περιοδικό αυτοκινήτων. Όταν το εξώφυλλο είχε ένα απλό καθημερινό όχημα οι πωλήσεις πήγαιναν πάτο σε αντίθεση με κάποιο supercar που ερχόταν πάλι στα ίσια του.................\nΔεν καταλαβαίνω που βλέπεις το πρόβλημα με τα περιοδικά τα reviews και τους reviewers.. υπήρχε κάποιος άλλος τρόπος παλιά που δεν υπήρχε το net να ενημερωθούμε?? ότι θέλετε γράφετε.. θα θέλατε να έχετε ακούσει τα μηχανήματα που έχουν ακούσει οι reviewers??\nΑμ, το παράδοξο δεν είναι αυτό. Στο συγκεκριμένο σάιτ έχω δει αρκετά ρηβγιούς με δόσεις. Όμως όλα ολοκληρώνονταν μέσα σε μερικές βδομάδες (σελίδα - σελίδα κάθε 1,2 βδομάδες). Αυτό το ρηβγιού και μόνο, αυτό έχει μείνει στην εισαγωγή απ' την αρχή του χρόνου... Γεννά ή όχι υποψίες?\nΔεν καταλαβαίνω που βλέπεις το πρόβλημα με τα περιοδικά τα reviews και τους reviewers.. υπήρχε κάποιος άλλος τρόπος παλιά που δεν υπήρχε το net να ενημερωθούμε??\nΌταν δεν υπάρχει δυνατότητα εναλλακτικής πληροφόρησης μπορεί ο καθένας να γράφει ότι θέλει. Έτσι ήταν και δεν αλλάζει. Τη να κάνουμε τώρα; Καλό κακό αυτό ήταν.\nότι θέλετε γράφετε\nθα θέλατε να έχετε ακούσει τα μηχανήματα που έχουν ακούσει οι reviewers??\nΌχι. Καθόλου. Ποτέ. Μιλάω σοβαρά.\nΆχρηστο "επάγγελμα". Προσφορά ΜΗΔΈΝ.\nΕκτός από ελάχιστες εξαιρέσεις που μετράνε, όλοι οι άλλοι, το 99%, μας λένε την άποψη τους. Χέστηκ@ για το πια είναι η άποψη τους.\nReactions: Petros_Dalipis and AKARL\nΦίλε alexis όλοι την άποψη μας λέμε από εμπειρίες που έχει ο καθένας μας θέλω να πιστεύω ( και όχι έχω ακούσει ή μου έχουν πει ) και το λέω πολύ φιλικά να ξέρεις\nΣε reviews χωρίς μετρήσεις δεν δίνω κι εγώ πολύ βάση πλέον. Αλλά αυτό δεν σημαίνει πως δεν μου αρέσει να διαβάζω την άποψη κάποιου. Απλά ένα καλό review σε παρακινεί να δώσεις σημασία σε ένα προιόν, σίγουρα δεν είναι κριτήριο να το αγοράσεις.\nΠάντως εμένα αυτό που με έχει απογοητεύσει στο παρελθόν είναι που είχα αγοράσει μία συσκευή, βρήκα ένα bug, επικοινώνησα σχεδόν με όλους τους reviewers και Ελλάδα και εξωτερικό που το είχαν δοκιμάσει, κανένας δεν το είχε βρει. Ειδικά ένας - και ο διασημότερος - μου είχε απαντήσει πως σε εκείνον δούλευε κανονικά - θα ήταν ελαττωματική η παρτίδα. Τελικά μετά από επικοινωνία με τον κατασκευαστή ήταν όντως bug δικό τους σε όλες τις συσκευές και το φτιάξανε το θέμα μετά από 2 χρόνια..\nΈτσι για την ιστορία ευτυχώς που ο αντιπρόσωπος την πήρε πίσω και δεν την κράτησα..\nReactions: jiovani75, Kotsidis John, alexis and 2 others\nΤα ριβιούς είναι τα αρλεκιν των χαιεντάδων. Χρήσιμα, και εξόχως διασκεδαστικά. Φιλτράρισμα θέλουν, όπως κάθε πληροφορία διαθέσιμη λόγου χάριν στο φειζμπουκ.\nΟι δικαναλες παραγωγές και εκδόσεις δε θα σταματήσουν ποτέ, υπάρχει πληθώρα χρήσεων στην βιομηχανία του όντιο για αυτά τα πρότυπα.\nΌσον αφορά την υψηλή πιστότητα αναπαραγωγής στην οικιακή χρήση, έχει αναλυθεί διεξοδικά η ανωτερότητα ενός πολυκάναλου ιμερσιβ σεταπ, και αυτό δεν αποτελεί προσωπική εκτίμηση, πρόκειται για αντικειμενικά δεδομένα, πλήρως αποδεδειγμένα.\nΗ ενασχόληση και ακρόαση πικάπ ή mp3 \_ Spotify, δεν είναι αντίθετη με τα ανωτέρω, παρότι είναι αποδεδειγμένα υποδεέστερες πηγές αμφότερα, με το πρώτο να συσσωρεύει τα πλείστα των αντικειμενικών τεχνικών περιορισμών, χωρίς ωστόσο αυτά να αποτελούν εμπόδιο στην ευχαρίστηση ακρόασης του μέσου, τουλάχιστον σε πολλούς ακροατές.\nΜην μπερδεύετε προσωπικές δυνατότητες, εμπειρίες, περιορισμούς χώρου και προτιμήσεις, με τα αντικειμενικά δεδομένα στο οντιο.\nΟι απόψεις δεν έχουν θέση στα αντικειμενικά δεδομένα.\nReactions: amoustakas, Dimifoot, alexis and 1 other person\nΔεν νομίζω. Πρέπει να πειστούν ότι έχει ψωμάκι το πράγμα, διαφορετικά....\nΟπως έγινε στην μετάβαση από το SD σε HD στις τηλεοράσεις. Ολη η βιομηχανία πείστηκε και τώρα όλοι έχουμε 1080π τηλεοράσεις. Και τις ΑΛΛΆΖΟΥΜΕ για 4κ, ασχέτως αν οι σχετικές παραγωγές παραμένουν λιγότερες σε 4κ απότι σε 1080...\nΠροσωπικά, θα εγκαταλείψω την δικάναλη για την πολυκάναλη ακρόαση, όταν με κερδίσει η πολυκάναλη με τις ακόλουθες προυποθέσεις:\n1) Ακούσω το ίδιο έργο\n2) Από τον ίδιο μηχανικό ήχου\n3) Στην ίδια εκτέλεση\n4) Μιξαρισμένο σε πολυκάναλο και δικάναλο\n5) Στο ίδιο πολυκάναλο σύστημα\n6) Με τα ίδια ηχεία και τις ίδιες ενισχυτικές βαθμίδες σε κάθε κανάλι\n7) Σε φροντισμένο χώρο\nΜέχρι να γίνει αυτό, ένα ουσκάκι και πολυθρόνα ακρόασης.\nReactions: christos77, leandros, ABSENTI and 1 other person\nΚαι τα pro μαγκαζίνα με reviews κατά 90% είναι άρλεκιν, να τα λέμε και αυτά.\nΑυτό το ρηβγιού και μόνο, αυτό έχει μείνει στην εισαγωγή απ' την αρχή του χρόνου... Γεννά ή όχι υποψίες?\nΤο site αυτό είναι περίπτωση.\nΟ ιδιοκτήτης αναγραφει με υπερήφανια οτι:\n- Δεν συμπεριλαμβάνει ποτέ μετρήσεις των συσκευών.\n- Ο κατασκευαστής επιλέγει ο ίδιος τον ρηβιουερ μεσα από μία ομάδα.\n-Τα ρηβιους είναι επί πληρωμή.\nΕγω παντως θα ηθελα\nΓεννά ή όχι υποψίες?\nReactions: SUDOKU, Σταύρος Λαγκαδιανός and Lemarchand\nΤα ριβιούς είναι τα αρλεκιν των χαιεντάδων. Χρήσιμα, και εξόχως διασκεδαστικά.\nΝαι ρε φίλε, αλλά πρέπει να παραδεχθείς ότι οι άνθρωποι έχουν πάει σε τελείως άλλο επίπεδο...\nReactions: Yiannis_B, spmk, Dimifoot and 5 others\nΑν ο καταναλωτής δεν καταλαβαίνει ή δεν θέλει γιατί δεν μπορεί (χρήμα, χώρος), όσο και να θέλουν τα εργοστάσια δεν, απλά δεν. Και δεν έχει κάποια σχέση με την εικόνα. Εκεί η συσκευή είναι μια, η ΤV, δεν έχει σημασία αν είναι 4Κ, 8Κ ή 18Κ.\nΕδώ πάνε και παίρνουν 55αρες 4Κ για να βλέπουν στα 3m τη λέμε τώρα. Εκπαίδευση ΜΗΔΈΝ.\nΣτον ήχο είναι εντελώς διαφορετική κατάσταση. Μιλάμε για 6 ηχεία στο ελάχιστο. Στον κύκλο μου είμαι ο μόνος που έχει HOME Cinema με TV και προτζέκτορα. Όλοι είναι από 2 ηχεία μέχρι κανένα.\nΜην κοιτάμε τη γίνεται εδώ μέσα. Τους λέω για calibration και με κοιτάνε λες και κατέβηκα από το φεγγάρι..\nReactions: jiovani75 and Diylover\nμην ψαχνεις αδικα μηχανικους και εγγραφες., ειναι πολυ ευκολο\n...ακουσε δικαναλο και μετα ακουσε το ιδιο σε upmix auro3D\nοχι σε καποιο αλλο upmix\nΚαι χωρις μουσικη μπορεις ν απολαμβανεις το ποτο σου\nΌμως ο φροντισμένος χωρος χρειαζεται ούτως η αλλως. Μπορεις και χωρις αυτόν, αλλα είναι συμβιβασμος. Και μαλιστα σοβαρος.\nΜε τα δεδομενα που εχουμε ως τωρα για τον πολυκαναλο ηχο, αν ο χωρος σου υποστηριζει περισσοτερα ηχεια των δυο (και σαμπ) κι εφοσον οικονομικα μπορεις ν ανταποκριθείς αξιζει και με το παραπανω η αλλαγη. και μαλιστα ακομη κι αν παρεις μια φτηνη αξιοπιστη σειρα ενεργων ηχειων.\nΜεχρι στιγμης οσοι εχουμε δοκιμασει το πολυκαναλο (ακομη κι εγω που είμαι αυτη την στιγμη στο 3.1) ειμαστε κατενθουσιασμένοι. Κι ολοι μας προερχομαστε από τον δικαναλο.\nΚατανοητος ο προβληματισμος στο καινουριο. Αλλα γενικα αν καποιος ξεκινησει να κανει καποια αγορα με σοβαρο κοστολογιο (ηχεια ενισχυτες), να παρει σοβαρα υπ οψιν ότι αυτή η τεχνολογια (πολυκαναλη μουσικη) εχει μελλον, είναι στο ξεκίνημα, και τα μηνυματα είναι πολύ ενθουσιωδη. Δεν μιλαμε για μικροδιαφορες, αλλα για εντυπωσιακες διαφορες.\nΣτην αγγελία με τα ενεργά μπέρι ηχεία, πούλησαν σα ζεστά ψωμάκια. Μέχρι κι εγώ που σκέφτηκα ότι ήθελα μια πεντάδα ίδια, δεν τα πρόλαβα!


Celtic Colours :: Movie ‘n’ Music | deBóp\nCeltic Colours :: Movie ‘n’ Music\nΚυ: από τις 18:30\nΜια ξεχωριστή κινηματογραφική και μουσική εμπειρία περιμένει τους θεατές στον ιστορικό κινηματογράφο του κέντρου της Αθήνας! Το Movie ‘n’ Music: Celtic Colours έρχεται στο Τριανόν γεμάτο ενέργεια, πολλή μουσική κι ενθουσιασμό, σε μία πολύχρωμη γιορτή από παγκόσμιες ροκ μελωδίες και έμφαση στην κέλτικη μουσική παράδοση.\nMovie –> «Οι Δουβλινέζοι/The Dead» του Τζον Χιούστον (Ην. Βασίλειο, Ιρλανδία, ΗΠΑ, Δ. Γερμανία | 1987| Αγγλικά), πρόκειται για την κινηματογραφική μεταφορά ενός εκ των ωραιότερων διηγημάτων (The Dead) του μεγάλου ιρλανδού συγγραφέα Τζέιμς Τζόις. Μια από τις πιο προσωπικές ταινίες του Χιούστον, λόγω της ιρλανδικής του ιθαγένειας και του πάθους του για την κλασική λογοτεχνία.\nΠροτάθηκε για δύο Όσκαρ και αποτελεί το κύκνειό του άσμα.


Tuesday 19 Ιανουαρίου 2021 3:21\n2. ΑΙΟΛΙΔΑ (συνέχεια από το προηγούμενο)\nΕκτός από τις Κυδωνιές σχολεία λειτουργούσαν και σε άλλα μέρη της Αιολίδας γης. Η Πέργαμος ήταν το εκπαιδευτικό της κέντρο, από τις αρχές του 19ου αι. και μετά το πρώτο σχολείο της Περγάμου ιδρύθηκε στις αρχές του 19ου αι. και προστατεύτηκε από τον εμπνευσμένο και πολυμορφωμένο μητροπολίτη της Εφέσου τον Διονύσιο Καλλιάρχη από τη Χίο. Ο μητροπολίτης αυτός ίδρυσε τόσο πολλά σχολεία μικρά και μεγάλα σ’ όλα τα μέρη της επαρχίας του που θα μπορούσαν, αν συγκεντρώνονταν όλα μαζί, να αποτελέσουν πολίχνη, όπως λέει ο Κων/νος Κούμας.\nΗ κοινότητα της Περγάμου ακολουθώντας το δρόμο της ένδοξης πορείας της στην αρχαιότητα συνεχίζει από τις αρχές του 19ου αι. να μας εκπλήσσει με την αλματώδη πρόοδό της στην εκπαίδευση. Τα σχολεία της, σχολεία όλα «πρώτης εκπαιδεύσεως», συνεχίζουν τη λειτουργία τους, μέχρι τον ξεριζωμό προαγόμενα και βελτιούμενα.\nΣχολεία στοιχειώδη λειτούργησαν και στο Αδραμύττιο και στο Γιανιτσαροχώρι (κοντά στις Κυδωνιές) από τον 19ο αιώνα και μετά.\n3. – ΚΑΠΠΑΔΟΚΙΑ: Ο ελληνισμός της Καππαδοκίας είχε το ατύχημα να υποδουλωθεί στους Τούρκους πολύ πριν από την άλωση της Πόλης και παρά τις τρομερές πιέσεις των Τούρκων, κατόρθωσε να κρατήσει τη θρησκεία, την εθνικότητά του, τις παραδόσεις του, ιερές παρακαταθήκες των προγόνων του. Κατά το μεγαλύτερο ποσοστό έχασε την ελληνική γλώσσα του, όχι όμως και την Ελληνική παιδεία. Από τα 81 χωριά των Ελλήνων της Καππαδοκίας παρέμειναν μόνο τα 27 ελληνόφωνα. Το γλωσσικό ιδίωμα των χωριών αυτών (Φλογητά, Καρβάλη, Προκόπι, Σινασσός, Φάρασσα κ.α.), που διατηρεί μάλιστα αρχαϊζοντες τύπους, μεταφέρθηκε από τους πρόσφυγες στις νέες πατρίδες των Καππαδοκών.\nΤο πώς κατόρθωσε να επιζήσει ο ελληνισμός της Καππαδοκίας, θεωρείται θαύμα. Οι κυριότεροι παράγοντες που συνετέλεσαν στη διάσωσή του είναι: η ιδιοσυστασία του εδάφους με το πλήθος των υπόγειων λαξευτών κατοικιών που εύρισκαν καταφύγιο οι Έλληνες και η βαθιά θρησκευτική τους πίστη που ταυτιζόταν με το Έθνος.\nΗ εκπαίδευση στην επαρχία της Καισάρειας αρχίζει επίσημα από το 1792, όταν ο ιερομόναχος Γερμανός από την Αλεξανδρέττα άνοιξε σχολείο στην Καισάρεια.\nΠολύ πριν από το 1792 έχει ιδρυθεί εδώ κάποιο σχολείο, που το 1780 κλείνει, αλλά και πάλι ανοίγει από τον πρωτοσύγγελο Ιγνάτιο της μητρόπολης Γρηγορίου, τον μετέπειτα επίσκοπο Νανζιανζού. Ο Γερμανός αναδιοργανώνει αυτό το σχολείο· χτίζει ξενώνα και προσφέρει συσσίτιο, παίρνει άδεια από τον Πατριάρχη να κάνει έρανο σ’ όλα τα χωριά της επαρχίας και με το προϊόν του εράνου και με τον μισθό του (500 γρόσια) επιδιορθώνει τον ξενώνα (για 25 μαθητές) και φροντίζει για την άρτια λειτουργία του σχολείου.\nΠαράλληλα όμως ο Γερμανός ιδρύει και άλλο σχολείο στη Μονή Προδρόμου, που απέχει 2 ώρες από την πόλη της Καισάρειας· η Σχολή ετούτη προορίζεται για τη μόρφωση των ιερέων, των μοναχών και των ιεροκηρύκων, «μακράν πάσης εγκοσμίου τύρβης και εν μέσω φύσεως δαψιλούς» (1).\nΑπό τον Τρύφωνα Ευαγγελίδη έχουμε την πληροφορία ότι μαθητεύει και ο Σεραφείμ ο Πισίδειος στα 1750, ο οποίος γίνεται μητροπολίτης Άγκυρας αργότερα.\nΗ κατάσταση της παιδείας μέχρι τότε στην Καισάρεια είναι απελπιστική. Σχεδόν όλη η επαρχία είναι Τουρκόφωνη αλλά και εκεί που διατηρείται η ελληνική γλώσσα έχει παραφθαρεί σε τέτοιο βαθμό, ώστε Έλληνας που θα επισκεφθεί ελληνόφωνα χωριά να μην καταλαβαίνει τη γλώσσα των κατοίκων.\nΤο μοναστήρι του Τιμίου Προδρόμου λέγεται και Μονή Τζιντζιδερέ (ή Σιντζίδερε) από το παρακείμενο χωριό Φλαβιανά (Τζιντζίδερε). Κτίστηκε στα 1728 από το μητροπολίτη Καισαρείας Νεόφυτο τον Πάτμιο. Εδώ που διαθέτει 200 ενδιαιτήματα, ιδρύεται από το Γερμανό η Σχολή της οποίας γίνεται ο πρώτος διευθυντής. Η Σχολή διαθέτει δυόροφο διδακτήριο με πλουσιότατη βιβλιοθήκη, με αίθουσες διδασκαλίας και γραφεία, με τραπεζαρία και κατοικία για μαθητές και δασκάλους. Ο Γερμανός πεθαίνει στα 1805 σε ηλικία 50 ετών. Ο Παϊσιος που αναλαμβάνει τη διεύθυνση θα την κρατήσει για 38 χρόνια και ως μητροπολίτης Καισαρείας και σχολαρχεύοντας ταυτόχρονα σ’ αυτήν.\nΑργότερα, με τη βοήθεια του Πατριάρχη, η Σχολή εξελίσσεται σε «κοινή σχολή των ελληνικών μαθημάτων».\nΎστερα από την ανασύστασή της στα 1884 «επί υγιεστέρων βάσεων» και την αναγωγή της σε πλήρες Γυμνάσιο, η Σχολή αναδείχτηκε ο μεγάλος φάρος όλης της περιοχής (2).\n– Τρύφων Ευαγγελίδης, ό.π., σελ. 278\n– Στρατίδου Αρχέλαου, Η Σινασός, Αθήναι 1899, σ. 113


Νέο ρεκόρ στον αέρα - Ετοιμάζεται πτήση 18 ωρών και 45 λεπτών\nΝέα δεδομένα αναμένεται να φέρει στα αεροπορικά ταξίδια η νέα πτήση της Singapore Airlines.\nΗ αεροπορική εταιρεία ετοιμάζεται να ξεκινήσει από τον Οκτώβριο τη μεγαλύτερη εμπορική πτήση στον κόσμο.\nΣύμφωνα με όσα γράφει ο Guardian, οι επιβάτες θα πετούν χωρίς στάση μεταξύ Νέας Υόρκης και Σιγκαπούρης και το ταξίδι τους θα διαρκεί έως 18 ώρες και 45 λεπτά, ενώ θα καλύπτει απόσταση 9.500 μιλίων. Η πτήση θα πραγματοποιείται με νέο Airbus A35-900ULR.\nΑυτή τη στιγμή η μεγαλύτερη επιβατική πτήση είναι μεταξύ Ντόχα και Οκλαντ, της Qatar Airways (9.025 μίλια).\nΑξίζει να σημειωθεί πως η Singapore Airlines έκανε και παλιότερα αυτή την πτήση, αλλά το 2013 τη διέκοψε εξαιτίας του υψηλού κόστους των καυσίμων.


Το σεναριο της ταινιας εχει πραγματικα υποθεση. Γινονται εγκληματα με βαση καποιο σχεδιο καποιο σκοπο και εχουν ολα συνδεση μεταξυ τους. Περιμενεις να δεις ποιο θα ειναι το επομενο και πως θα γινει. Οι... Δες τη συνέχεια\nανατρεπτικο σεναριο χωρις να το φανταζεσαι οπως συμβαινει με αλλα του ειδους. δεν εχει υπερβολες που να καταντανε το σεναριο γελοιο. ο πιτσιρικας ειναι ταλεντο, αντιληφθηκε ακριβως τον ρολο του. ο Bru... Δες τη συνέχεια\nΟμορφα σκηνοθετημενη με καποιες πολυ ωραιες σκηνες. Ωραια κοστουμια ,αντικατοπτριζει ακριβως την εποχη και τα γεγονοτα στα οποια αναφερεται. Η Ziyi Zhang πολυ καλη και τα μαθηματα χορου που εχει κανει ... Δες τη συνέχεια\nΔεν υπαρχουν λογια να περιγραψεις αυτην την ταινια. Δεν υπαρχουν λογια να περιγραψεις το συναισθημα που σου δημιουργει. Μια ταινια με νοημα, με βαθος με ρεαλιστικοτητα και μεταφυσικοτητα μαζι. Το πιο ω... Δες τη συνέχεια\nΔεν μπορεις να πεις και πολλα γιατι δεν πρεπει να γινει σποιλ σε αυτην την ταινια. Ενα απο τα καλυτερα θριλερ που δεν χανεις την ωρα σου να παρακολουθησεις. Η Νικολ καταπληκτικη ,και οι θεατες καταδικα... Δες τη συνέχεια\nΑυτο το αγορι ειναι τοσο ταλαντουχο που επρεπε να εχει γεμισει οσκαρ. Ξερει να βγαζει γελιο, δραμα, φοβο, γλυκα!.... Το σεναριο πολυ καλο, 2 ωρες και κατι χωρις να πληξεις! Ανατροπη εννοειται πολυ καλη... Δες τη συνέχεια\nLoukas Schoinis πριν από περίπου 4 χρόνια\nO Κίτρινος Πράκτωρ Εναντίων της Μαφίας (1972)\nταινια μπρους λι απο ολες τις αποψεις\nωραια ταινια για οσους αγαπουν τις ταινες πολεμικων τεχνων και συγκεκριμενα του ανεπαναληπτου μπρους! σκηνοθετης και πρωταγωνιστης ο ιδιος βλεπετε ευχαριστα\nΒασίλης Ποθουλάκης. πριν από σχεδόν 2 χρόνια\nΣΥΦΩΝΟ ΜΑΖΙ ΣΑΣ........\nΜε στιγματισε!!! Μια ταινια με μεγαλο διδακτικο περιεχομενο για αυτους που θα την παρακολουθησουν ουσιαστικα. Αληθινη ιστορια οπου ενα ζωο μας βαζει τα γυαλια για το τι θα πει αγαπη και αφοσιωση στο πρ... Δες τη συνέχεια\nΗ Γαλαζια λιμνη συνδυαζει την μαγεια της αγριας φυσης και του ποσο ομορφη μπορει να ειναι η ζωη εκει ακομη και χωρις την πολυτελεια αρκει να εχεις την εφευρετικοτητα που εχει τ ανθρωπινο ειδος και ταυτ... Δες τη συνέχεια\nKostas Alex. πριν από περίπου 4 χρόνια\nπαρουσιαζει μια νεανικη τσοντα ή το πως δημιουργηθηκε το μπραζζερς\nοτιδηποτε εχει συναισθημα δεν ειναι τσοντα πρωτον και δευτερον η ταινια δεν κανει εστιαση σε σημεια του σωματος με σκοπο να διεγειρει τον θεατη αλλα δειχνει την ευλαβια με την οποια γινεται αυτη η πραξη αναμεσα στα δυο παιδια\nΝτίνε, τη γυναίκα γδύνε.\nΙβανα Μιλοσεβιτς πριν από περίπου 2 χρόνια\neleni plioumpi πριν από σχεδόν 2 χρόνια\nΣαν σενάριο δεν έλεγε τίποτα. Υπάρχουν θρίρελ τα οποία σε αφήνουν άφωνο με την ευρηματικότητα του σεναριογράφου. Όμως μπορώ να πω οτι πέτυχε σε πολύ μεγάλο βαθμό να με τρομάξει και να με αηδιάσει με τ... Δες τη συνέχεια\nΣαφώς μπορούσε να είναι πιο δυνατή ειδικά σε κάποιες σκηνές που το προκαλούσαν αυτο αλλά δεν καταλαβαίνω την τόσο αρνητική κριτική. Είχε αγωνία και πιο πολύ για το γεγονός οτι όλα αυτά δεν μοιάζουν τό... Δες τη συνέχεια\nΥπαρχουν οντως παρομοια κονσεπτ ταινιων και ειναι λιγο κλασικο το να μαχονται για επιβιωση ανθρωποι εναντιον ζωον αλλα η ταινια ειναι πολη καλη. ο πρωταγωνιστης πολυ δυνατος και σε ολη τη διαρκεια ειχα... Δες τη συνέχεια


Ο Μητσοτάκης στη ΔΕΘ:Αγριος νεοφιλελευθερισμός και εφιαλτικοί εξοπλισμοί | Πολιτική | Eksegersi.gr\nΠλοήγηση:Αρχική»Πολιτική»Ο Μητσοτάκης στη ΔΕΘ:Αγριος νεοφιλελευθερισμός και εφιαλτικοί εξοπλισμοί\nΟ Μητσοτάκης στη ΔΕΘ:Αγριος νεοφιλελευθερισμός και εφιαλτικοί εξοπλισμοί\nBy Eksegersi.gr 15 Σεπ 2020, 10:10\nΑν θέλαμε να συμπυκνώσουμε σε μια μόνο φράση τα όσα είπε ο Μητσοτάκης στη Θεσσαλονίκη, θα λέγαμε ότι είναι ο πρωθυπουργός που εξήγγειλε 15.000 προσλήψεις στρατιωτικών και ούτε μία εκπαιδευτικού. Σε μια περίοδο που είναι επιτακτική ανάγκη να μειωθούν το πολύ σε 15 οι μαθητές ανά τμήμα και να προσληφθούν εκπαιδευτικοί για να καλύψουν τα παραπανίσια τμήματα που θα δημιουργηθούν, σε μια περίοδο που -παρά τις χιλιάδες συνταξιοδοτήσεις εκπαιδευτικών- προσλήφθηκαν οι μισοί αναπληρωτές σε σχέση μ’ αυτούς που είχαν προσληφθεί πέρυσι, την ίδια στιγμή που επικαλούνται τη δημοσιονομική στενότητα για να μη δημιουργήσουν μικρά τμήματα, ο Μητσοτάκης εξήγγειλε προσλήψεις 15.000 στρατιωτικών, ως τμήμα ενός εφιαλτικών συνεπειών εξοπλιστικού προγράμματος.\nΤο εξοπλιστικό πρόγραμμα, πέρα από τις 15.000 προσλήψεις στρατιωτικών, προβλέπει: αγορά 18 μαχητικών Rafale (12 μεταχειρισμένα, 6 καινούργια) προς αντικατάσταση των Mirage (γαλλικά και τα μεν και τα δε). Tεσσάρων νέων φρεγατών «πολλαπλού ρόλου» (δεν είπε τι τύπου θα είναι). Αναβάθμιση τεσσάρων υπαρχουσών φρεγατών ΜΕΚΟ. Τεσσάρων ελικοπτέρων Romeo (αμερικάνικα). Εξασφαλίζονται Νέα αντιαρματικά όπλα για το Στρατό, νέες τορπίλες βαρέως τύπου για το Πολεμικό Ναυτικό, νέοι κατευθυνόμενοι πύραυλοι για την Πολεμική Αεροπορία, ψηφιακά συστήματα για τον λεγόμενο κυβερνοπόλεμο (cyber warfare).\nΟταν τον ρώτησαν γι’αυτό το τεράστιο εξοπλιστικό πρόγραμμα, περιορίστηκε να πει ότι «είναι φιλόδοξο, όμως εντός των οικονομικών δυνατοτήτων της χώρας»! Δεν έδωσε καν μια τάξη μεγέθους, αλλά κατέφυγε στην παπάρα «δεν είμαι σε θέση να το κοστολογήσω, για τον απλούστατο λόγο ότι θα υπάρχουν ανταγωνιστικές προσφορές»! Λες και θα υπάρξουν ανταγωνιστικές προσφορές για τα Rafale και τα Romeo (η πηγή και των δύο είναι μία) ή λες και δεν έχουν εκτίμηση τάξης μεγέθους για το κόστος των νέων φρεγατών και το κόστος της αναβάθμισης των παλιών. Απλά, δεν ήθελε να δώσει μια τάξη μεγέθους, γιατί θα «φρίκαρε» ο ελληνικός λαός με το χορό των δισεκατομμυρίων.\nΑπ’ όταν άρχισε η σχετική φιλολογία και τα παπαγαλάκια έπιασαν δουλειά, διαφημίζοντας το ένα και το άλλο οπλικό σύστημα, γράψαμε ότι ο ελληνικός λαός θα φορτωθεί ένα νέο γύρο αγοράς πανάκριβων εξοπλιστικών συστημάτων, για την αποπληρωμή των οποίων θα πληρώνουν και τα δισέγγονά μας. Το κλίμα έντασης στις ελληνοτουρκικές σχέσεις είναι η ιδανική διαφήμιση. Σε τέτοιες συνθήκες έγιναν και όλες οι προηγούμενες ογκώδεις παραγγελίες πολεμικού υλικού.\nΠέρα από το εφιαλτικό νέο εξοπλιστικό πρόγραμμα, το οποίο ο Μητσοτάκης έβαλε αξιολογικά πρώτο στη σειρά, τα υπόλοιπα ήταν η παρουσίαση ενός κοινωνικά ανάλγητου νεοφιλελεύθερου προγράμματος διαχείρισης της κρίσης, που επιτάχυνε η πανδημία του κοροναϊού. Δε θα σχολιάσουμε, βέβαια, τις αηδιαστικές αναφορές για «νέα αυτοπεποίθηση» και «νέα εθνική αισιοδοξία» ή τις εξίσου αηδιαστικές αυτάρεσκες αναφορές («για αυτό είμαι εδώ, για τα δύσκολα»!), αλλά θα πιάσουμε ένα προς ένα τα «δώδεκα βήματα αυτοπεποίθησης».\nΜείωση των ασφαλιστικών εισφορών κατά 3 μονάδες για το 2021. Θεωρώντας ότι απευθύνεται σε Χαχόλους, ο Μητσοτάκης το παρουσίασε σαν μέτρο υπέρ της εργασίας, ενώ πρόκειται καθαρά για παροχή στους καπιταλιστές. Στους εργάτες πέταξε το τυράκι του «ετήσιου οφέλους», προσπαθώντας να κρύψει τη φάκα της μείωσης των συντάξιμων αποδοχών τους, που οδηγεί σε μείωση της λεγόμενης ανταποδοτικής σύνταξης που θα πάρουν. Για να μη μιλήσουμε γι’ αυτό που θα κάνουν σε μαζική κλίμακα οι καπιταλιστές, δηλαδή να πληρώνουν στους εργάτες τα ίδια «καθαρά» και να βάζουν στην τσέπη τους ολόκληρη τη μείωση του 3% στις ασφαλιστικές εισφορές. Του Μητσοτάκη του ξέφυγε πάντως η κλασική νεοφιλελεύθερη ατάκα: «Πρέπει να κάνουμε την απασχόληση λιγότερο επιβαρυντική για τον εργαζόμενο αλλά κυρίως για τον εργοδότη»!\nΚατάργηση της εισφοράς αλληλεγγύης για μισθωτούς του ιδιωτικού τομέα, επαγγελματίες και αγρότες, μόνο για το 2021. Είναι μια απεγνωσμένη προσπάθεια να εισπράξουν κάποιους φόρους από τους ελευθεροεπαγγελματίες. Τσοντάρισαν και τους μισθωτούς του ιδιωτικού τομέα, οι οποίοι στη συντριπτική πλειοψηφία τους είναι χαμηλόμισθοι, οπότε το ποσό που θα χάσουν τα φορολογικά έσοδα δεν είναι μεγάλο. Για τους εργαζόμενους στο δημόσιο τομέα, που έχουν υψηλότερους μισθούς, δεν κατήργησε αυτό το μνημονιακό χαράτσι. Κι όταν ρωτήθηκε τι θα γίνει το 2022, αν δηλαδή θα διατηρηθεί και τότε η μερική κατάργηση, απάντησε με θράσος ότι για το 2022 θα μιλήσει του χρόνου!\n«Θεσμοθετείται αμέσως ένα καινοτόμο πρόγραμμα επιδότησης 100.000 νέων θέσεων εργασίας». Σιγά την καινοτομία. Δεκάδες τέτοια προγράμματα έχουν γίνει, από την εποχή του Σημίτη ακόμα. Είναι όλα προγράμματα επιδότησης των καπιταλιστών, τα οποία ποτέ δεν οδηγούν σε νέες θέσεις εργασίας, αλλά σε ανακύκλωση ανέργων για να εισπράττουν οι καπιταλιστές την επιδότηση. «Δεν θέλουμε οι εταιρίες να πάρουν αυτούς τους εργαζόμενους και μετά στους έξι μήνες και μία μέρα να τους διώξουν. Πρέπει να υπάρχει μία εγγύηση για τη διατήρηση των θέσεων απασχόλησης», είπε ο Μητσοτάκης. Υπάρχει πρωθυπουργός που δεν έχει πει το ίδιο ψέμα; Είπε επίσης, ότι «πρέπει να περάσουμε από την επιδότηση, από τη στήριξη της ανεργίας -μέσα από το γνωστό τρόπο που το κάνουμε- στην επιδότηση της εργασίας». Οποία πρωτοτυπία. Το ίδιο πράγμα το ακούμε από την εποχή του πατέρα Μητσοτάκη. Διανθισμένο με διάφορα φληναφήματα, όπως το «αντί να σου δώσω ένα ψάρι, θα σε μάθω να ψαρεύεις».\nΣυνέχιση του προγράμματος «Συνεργασία» ως το τέλος του 2020. Δηλαδή, η δυνατότητα των καπιταλιστών να δουλεύουν με εργάτες-μηχανές. Αλλους να τους βάζουν σε αναστολή εργασίας, άλλους με μειωμένο ωράριο κτλ.\nΤρίτος και τέταρτος (από τον Νοέμβρη) κύκλος «επιστρεπτέας προκαταβολής» για επιχειρήσεις. Το μέτρο δεν έχει καμιά ρήτρα προστασίας των εργατών.\nΔυνατότητα υπεραποσβέσεων σε ύψος 200% για ψηφιακές και «πράσινες» επενδύσεις για τρία χρόνια (2021-23). Το μέτρο αφορά τις μεγάλες καπιταλιστικές επιχειρήσεις, που με υπερτιμολογήσεις και «πρασίνισμα» παγίων θα ρίξουν σημαντικά τη φορολογία τους.\nΑναδρομικά συνταξιούχων. Πρόκειται για το γνωστό τσαμπουκαλίδικο πετσόκομμα ακόμα και των ελάχιστων αναδρομικών που αποφάσισε το ΣτΕ (γράψαμε σχετικά τον Αύγουστο).\nΚατάργηση του ΕΝΦΙΑ στα 26 μικρότερα νησιά! Πρόκειται πραγματικά για εμπαιγμό. Καταργούν τον ΕΝΦΙΑ στη Γαύδο και τους Οθωνούς για να κάνουν πολιτική ρεκλάμα και την ίδια στιγμή διατηρούν αυτό το χαράτσι σε όλη τη χώρα.\nΑναβολή μέχρι και τον Απρίλιο του 2021 των φορολογικών και ασφαλιστικών υποχρεώσεων που είχαν ανασταλεί και στην πρώτη φάση της πανδημίας, για επαγγελματικούς κλάδους που χτύπησε ο κοροναϊός. Επειδή είναι γνωστό ότι «ουκ αν λάβοις παρά του μη έχοντος», δίνουν παράταση μπας και καταφέρουν να τα εισπράξουν αργότερα (ό,τι εισπράξουν, γιατί η πλειοψηφία θα ρίξει φέσι, όπως γινόταν και κατά τα μνημονιακά χρόνια).\nΕπέκταση για 6 μήνες του μειωμένου συντελεστή ΦΠΑ στις μεταφορές, στον καφέ, στα μη αλκοολούχα ποτά, στους κινηματογράφους και τις τουριστικές υπηρεσίες. Οπως πολύ καλά γνωρίζουμε, με εξαίρεση τα δημόσια μέσα μαζικής μεταφοράς, πουθενά αλλού δεν υπήρξε μείωση τιμών. Οι μαγαζάτορες, μικροί και μεγάλοι, προσπάθησαν να ισοφαρίσουν τον μειωμένο τζίρο και να βγάλουν κάποια από τα «σπασμένα» του lockdown (τα υπόλοιπα τα φόρτωσαν στους εργάτες τους).\nΣυνεννοήθηκαν, είπε ο Μητσοτάκης, με τους τραπεζίτες και «η πρώτη κατοικία των ευάλωτων νοικοκυριών δεν κινδυνεύει με πλειστηριασμό μέχρι το τέλος του 2020». Από το Γενάρη του 2021, όποιος δεν μπορεί να πάρει τη «δεύτερη ευκαιρία» (σαν τηλεπαιχνίδι ακούγεται ο όρος), θα δει το σπίτι του να βγαίνει στο σφυρί. Κι αυτό παρουσιάστηκε σαν μέτρο υπέρ των ευάλωτων!\nΠαρατείνονται για 2 ακόμα μήνες τα επιδόματα ανεργίας που μόλις έληξαν. Γιατί μόνο 2 μήνες; Μετά θα αρχίσει η… ορμητική ανάπτυξη και θα βρουν δουλειά οι άνεργοι; Κι όσοι απολύονται χωρίς να έχουν τα απαραίτητα ένσημα για να πάρουν επιδότηση ανεργίας; Αυτούς θα τους φάει το μαύρο σκοτάδι.\nEίχε και άλλα «καλούδια» για την εργατική τάξη ο Μητσοτάκης.\nΑνακοίνωσε την κατάργηση της επικουρικής ασφάλισης με τη μετατροπή της σε κεφαλαιοποιητικό «κουμπαρά», δηλαδή σε κάτι σαν τα «συμβόλαια ζωής» που πουλάνε οι ιδιωτικές ασφαλιστικές εταιρίες. Το δρόμο είχαν ανοίξει ο οικονομικός του σύμβουλος Πατέλης και ο νέος υφυπουργός Τσακλόγλου, με συνεντεύξεις τους στο «Βήμα» τις τελευταίες εβδομάδες. Σ’ αυτό το θέμα θα επανέλθουμε με χωριστή ανάρτηση.\nΑνακοίνωση την κατάθεση «εργασιακού νομοσχέδιου». Κι έδωσε μια πρώτη γεύση για το περιεχόμενό του: «Λίγοι θα είχαν αντίρρηση στο να μπορούν οι ίδιοι οι εργαζόμενοι να έχουν περισσότερη ευελιξία, εφόσον το επιθυμούν οι ίδιοι, στο πώς κατανέμουν το χρόνο τους»! Η συμπλήρωση «χωρίς αυτό, σε καμία περίπτωση, να σημαίνει κατάργηση του 8ώρου» είναι ο απαραίτητος φερετζές, πίσω από τον οποίο κρύβεται ένα σχέδιο παραπέρα «ελαστικοποίησης» των συνθηκών εργασίας, ώστε οι καπιταλιστές να μπορούν να στείβουν τους εργάτες, βγάζοντας απ’ αυτούς περισσότερη υπεραξία.\nΕίπε επίσης: «Λίγοι μπορεί να έχουν αντίρρηση στο γεγονός ότι ένας συνδικαλιστικός νόμος, ο οποίος, εάν δεν κάνω λάθος, είχε ψηφιστεί το 1982, χρειάζεται επιτέλους κάποιον ουσιαστικό εξορθολογισμό». Δε φοβάται, βέβαια, η κεφαλαιοκρατία την αστικοποιημένη συνδικαλιστική γραφειοκρατία. Φοβάται την ανάδυση ενός νέου εργατικού συνδικαλισμού, μαχητικού και διεκδικητικού, βασισμένου σε ταξική βάση. Και θέλει από τώρα να διαμορφώσει ένα νομικό καλούπι, που σαν «γύψος» θα εμποδίζει κάθε κίνηση προς αυτή την κατεύθυνση.\nΕπόμενο άρθρο H ντροπή της Mόριας και η ξεδιαντροπιά του ΣΥΡΙΖΑ


Το Γόνιμο Σερρών Χθες Και Σήμερα: 3ο Φεστιβάλ μελιού 2011\nΤαιριάζει να πωλούνται κασέρια,ελαιόλαδα,μακαρόνια και\nμαρμελάδες δίπλα στη γύρη και το Βασιλικό πολτό?\nΈπεσε απόψε η αυλαία του 3ου φεστιβάλ μελιού 2011 στο χώρο του Σ.Ε.Φ.\nΗ γενική παρουσία των εκθετών κάλυπτε σχεδόν,μόνο τις\nανάγκες των επισκεπτών για ενημέρωση κι αγορά προιόντων κυψέλης,\nκαι όχι τους επαγγελματίες του χώρου.\nΑπο την εκδήλωση έλαμψαν με την απουσία τους οι Έλληνες επιστήμονες\nτης μελισσοκομίας,οι γεωπόνοι,και οι κτηνίατροι.\nΟύτε μια συζήτηση,ούτε μια κουβέντα σε όλους όσους ήρθαν\nαπό όλες τις γωνιές της χώρας.\nΗ είσοδος του φεστιβάλ στο ΣΕΦ ήταν απογοητευτική,με ένα πανό χωρίς\nφωτισμό,και οι εκθέτες μελισσοκομικών ειδών τραγικά λίγοι,και\nτους χώρους γέμισαν μελισσσοκόμοι λιανικής πώλησης\nκαι μάλιστα απο πολύ λίγους νομούς.\nΚυρίαρχοι ήταν οι Κρήτες και η τιμώμενη περιφέρεια του\nΚαλό θα ήταν να γίνονται δύο εκθέσεις/φεστιβάλ.\nΜία για την πληροφόρηση και πώληση μελισσοκομικών προιόντων,\nστον κόσμο και μία δεύτερη για τους ερασιτέχνες και επαγγελματίες\nΚαι γιατί όχι να γίνονται κάθε δύο χρόνια και σε διοφορετική\nπεριοχή και πόλη της χώρας,πχ Πάτρα,Βόλος,Ξάνθη,Ηράκλειο κλπ.\nφωτογραφίες απο το''ΤΖΑΚΙ''μετά τον Παπασπύρο.\nΉταν να πάω και τελευταία στιγμή χάλασαν τα σχέδια.\n5 Δεκεμβρίου 2011 - 9:05 π.μ.\nΕφετος δεν ανεβηκα αλλα απο οτι διαβαζω δεν εχασα και τιποτα. κριμα ομως γιατι παει χαμενος ο κοπος ολων εσας που αναρτατε τις εμπειριες σας.\n5 Δεκεμβρίου 2011 - 11:39 π.μ.\nσε ευχαριστουμε ανταποκριτή μας(περιμενα να μαθω νεα)καλα ο τυπος με τα τυρια ήταν .....φοβεροοοοοος\n6 Δεκεμβρίου 2011 - 6:45 μ.μ.\nέχασες την ευκαιρία να δεις και να γευτείς μέλια σχεδόν απ'όλη την Ελλάδα.\n6 Δεκεμβρίου 2011 - 7:14 μ.μ.\nποτέ οι γνωριμιες και οι γνώσεις δεν έβλαψαν κανέναν.Μπορεί να μην ήταν αυτό που περίμεναν οι επαγγελματίες,αλλά δεν έχασε κανένας ερασιτέχνης ή καταναλωτής την ώρα του πηγαινόνοντας στην έκθεση.\n6 Δεκεμβρίου 2011 - 7:17 μ.μ.\nΤυριά,κρασιά,βότανα,καραμέλες,χαλβάς Φαρσάλων,ζυμαρικά ήταν κάποια απο τα πολλά του φεστιβάλ.\nΑυτοί με τα κασέρια φώναζαν και διαλαλούσαν την πραμάτια τους τόσο δυνατά,που ακουγόταν σε όλο το ΣΕΦ.\n6 Δεκεμβρίου 2011 - 7:20 μ.μ.


Η διπλή μετεγγραφή του Κυριάκου Μητσοτάκη | Η Εφημερίδα των Συντακτών\nΕΝΤΥΠΗ ΕΚΔΟΣΗ 11.07.2020, 13:18\nOι παράλληλοι δρόμοι του επαγγελματία πολιτικού ερευνητή Τάκη Θεοδωρικάκου με τον εκδότη και κατασκευαστή Χρήστο Καλογρίτσα ● Οι σχέσεις τους με το ΚΚΕ και τον Συνασπισμό στα τέλη της δεκαετίας του 1980-αρχές 1990 ● Η από κοινού ίδρυση της εταιρείας GPO το 2000 ● Τα φλερτ με τον ΣΥΡΙΖΑ τη διετία 2015-2016 και η κατάληξή τους στην «ομάδα» της Ν.Δ.\nΟ υπουργός Εσωτερικών Τάκης Θεοδωρικάκος ισχυρίζεται ότι δεν είναι συνεργάτης του εργολάβου Χρήστου Καλογρίτσα. Η θέση του είναι κατανοητή και εμφανώς δύσκολη. Ο πρώην, κατά δήλωσή του, και επί χρόνια συνεργάτης του, πριν περάσει στην ευρύτερη γαλάζια αγκαλιά, χαρακτηρίστηκε από τη Ν.Δ. και τα φιλικά της μίντια ως η επιτομή της «νέας διαπλοκής του ΣΥΡΙΖΑ», ο αναξιόπιστος επιχειρηματίας με τα βοσκοτόπια.\nΟ υπουργός Εσωτερικών, όμως, ξέρει να ελίσσεται καλά στο πολιτικό σκηνικό, έχοντας περάσει από όλους σχεδόν τους ιδεολογικούς και πολιτικούς χώρους τα τελευταία 30 χρόνια: αρχής γενομένης από το ΚΚΕ και την ΚΝΕ (γραμματέας το 1990), ένα φεγγάρι στον Συνασπισμό (1991), ύστερα υπηρέτησε το ΠΑΣΟΚ (αντιδήμαρχος Πειραιά) με στενές σχέσεις με τον Κώστα Λαλιώτη, φλέρταρε με την κεντροδεξιά επί Γιώργου Παπανδρέου (όταν δεν ευοδώθηκε αυτή η συνεργασία) για να καταλήξει σήμερα υπουργός της Ν.Δ.\nΥπάρχει όμως μια κρίσιμη περίοδος που αποσιωπάται στη δημόσια αφήγηση των γεγονότων της διετίας 2015-2016, στην οποία ο Τάκης Θεοδωρικάκος και ο μέχρι τότε βασικός συνεργάτης του Χρήστος Καλογρίτσας (εκδότης της εφημερίδας «Η Πρώτη») διαδραμάτισαν σημαντικό ρόλο. Οι δυο τους διατηρούσαν παραπάνω από εξαιρετικές σχέσεις και έστησαν μαζί στις αρχές του 2000 την εταιρεία δημοσκοπήσεων GPO, που είχε έντονη παρουσία στο ΜEGA και στον ΔΟΛ.\nΤο άδοξο φλερτ\nΟ Τάκης Θεοδωρικάκος, πετυχημένος επαγγελματίας στον χώρο του, ξέρει πάντα να βρίσκεται στο σωστό μέρος τη σωστή ώρα. To 2015 το σωστό μέρος λεγόταν ΣΥΡΙΖΑ και το ιδανικό πρόσωπο να είσαι κοντά του ήταν ο Αλέξης Τσίπρας. Μέσα στο 2015 αναπτύσσεται ένα έντονο φλερτ του σημερινού υπουργού της Ν.Δ. προς τον ΣΥΡΙΖΑ, ένα φλερτ που ξεκινά πριν από τις εκλογές του Ιανουαρίου και φτάνει μερικές μέρες πριν από τις εκλογές του Σεπτεμβρίου 2015.\nΧρήστος Καλογρίτσας και Τάκης Θεοδωρικάκος σε φωτογραφία που δημοσιεύθηκε πρόσφατα στην «Αυγή»\nΜέσα σε εκείνο το χρονικό διάστημα καταγράφονται τουλάχιστον πέντε επαγγελματικές συναντήσεις σε διαφορετικά σημεία στην Αθήνα μεταξύ του Μαξίμου και του Τάκη Θεοδωρικάκου. Οι περισσότερες από αυτές τις συναντήσεις, που έγιναν είτε στο μέγαρο Μαξίμου είτε στη Νέα Σμύρνη (όπου έδρευε και η GPO) είτε σε κεντρικά ξενοδοχεία, πραγματοποιήθηκαν μεταξύ του Νίκου Παππά και του Τάκη Θεοδωρικάκου με αντικείμενο κυρίως την πιθανή σύναψη συνεργασίας για τη Στρατηγική Επικοινωνία (με μελέτες focus group κ.ά.) του ΣΥΡΙΖΑ.\nΗ τελευταία συνάντηση για το θέμα πραγματοποιήθηκε στο καφέ του κεντρικού ξενοδοχείου Hyatt στις 9 Σεπτεμβρίου του 2016. Συμφωνία δεν επετεύχθη καθώς η πλευρά του ΣΥΡΙΖΑ θεώρησε πολύ υψηλή τελικά την οικονομική προσφορά της GPO. Την ίδια περίοδο πραγματοποιήθηκαν και αρκετές ακόμα συναντήσεις του Νίκου Παππά με διευθύνοντες συμβούλους και άλλων εταιρειών, όπως της MRB και της Metron Analysis. Η άνετη πρωτιά του ΣΥΡΙΖΑ στις εκλογές του Σεπτεμβρίου προκαλεί την προκήρυξη στις 22 Σεπτεμβρίου 2015 εσωκομματικών εκλογών στη Νέα Δημοκρατία.\nΕίναι η ώρα της μεταγραφικής περιόδου. Εναν μήνα μετά το ραντεβού με τον ΣΥΡΙΖΑ, ο Τακης Θεοδωρικάκος ορίζεται σύμβουλος στρατηγικής του τότε υποψηφίου Κυριάκου Μητσοτάκη, ο οποίος τελικά κερδίζει το χρίσμα τον Ιανουάριο του 2016.\n«Από διαφορετικές αφετηρίες συναντηθήκαμε σε έναν χώρο δημιουργικών ιδεών. Ο Κυριάκος υπερβαίνει τα όρια της Ν.Δ. γιατί απευθύνεται στους ανθρώπους του μέτρου, της λογικής, στους ανθρώπους που θέλουν να πάνε μπροστά τη χώρα» είπε, εξηγώντας τη συνεργασία του με τον Κυριάκο Μητσοτάκη.\nΣτις 16 Ιουλίου 2016 ο ίδιος αποχωρεί από τη θέση του προέδρου της GPO, η οποία επί της ουσίας αδρανοποιείται. Τη θέση του προέδρου αναλαμβάνει ο Δημήτρης Τερζόγλου, έως τότε διευθύνων σύμβουλος και άνθρωπος του στενού οικογενειακού περιβάλλοντος του Τ. Θεοδωρικάκου, όπως προκύπτει από το πρακτικό της 29.7.2016 που δημοσιεύεται στο ΓΕΜΗ στις 18.6.2018.\n(«GPO: Καλογρίτσας - Θεοδωρικάκος, δεν χώρισαν ποτέ», «Αυγή» 7.7.2020). Μέχρι το 2018 στη μετοχική σύνθεση της GPO εμφανίζονται στενά συγγενικά πρόσωπα των οικογενειών Καλογρίτσα και Θεοδωρικάκου. Οπως έγραφε η« Εφ.Συν.» στις 8.7.2020, στη συνέχεια το ποσοστό της GPO μεταβιβάστηκε από τη σύζυγο του κ. Θεοδωρικάκου στον Πάτροκλο Κουδούνη, στέλεχος της Ν.Δ. και στενό προσωπικό συνεργάτη του, με τον οποίο συμμετέχουν σε κοινές καμπάνιες, από την ΟΝΝΕΔ μέχρι την Κίνα.\nΤο καλοκαίρι του 2016 είναι το καλοκαίρι των τηλεοπτικών αδειών του νόμου Παππά, ενός νόμου που δέχεται συντονισμένες επιθέσεις από την αντιπολίτευση (που μπλοκάρει τη σύσταση του ΕΣΡ) και των περισσοτέρων ιδιοκτητών μέσων ενημέρωσης.\nΜπροστά στη μετωπική επίθεση των περισσότερων επιχειρηματιών του κλάδου (σε διαφορετικό βαθμό ο καθένας) εναντίον της κυβέρνησης και του νόμου, στελέχη της κυβέρνησης –παρότι δεν το παραδέχονται δημοσίως– καλοβλέπουν την περίπτωση του εργολάβου Καλογρίτσα, ελπίζοντας ότι θα μπορούσε να υπάρχει ένα αντίπαλο δέος απέναντι στην ομοβροντία των άλλων μέσων. Ο Καλογρίτσας δηλώνει μάλιστα ότι έχει έτοιμο σχέδιο και προσωπικό και επιθυμεί να αναθέσει επιτελικό ρόλο στον Νίκο Ευαγγελάτο, με τον οποίο είχαν συνεργαστεί και στην εφημερίδα «Η Πρώτη».\nΠαρέχονται προφορικές διασφαλίσεις ότι μέσω της κατασκευαστικής του «Τοξότη» υπάρχει επαρκής ρευστότητα τόσο για την κατάθεση της εγγυητικής, για το πιθανό τελικό τίμημα, αλλά και για τη λειτουργία του σταθμού με τις αυστηρές προδιαγραφές που έθετε ο νόμος, ειδικά ως προς τον αριθμό εργαζομένων.\nΠαράλληλα, όμως, η πλευρά Καλογρίτσα αναζητά εναγωνίως χρήματα. Η κατασκευαστική εταιρεία «Τοξότης» συνάπτει σύμβαση υπεργολαβίας με τον αραβικό κολοσσό CCC για έργο στο Ντουμπάι, εισπράττοντας ως ποσό προκαταβολής 3 εκατ. ευρώ.\nΗ CCC, η οποία έχει έδρα στην Ελλάδα από τις αρχές της δεκαετίας του 1980, διέπεται από τις διατάξεις του νόμου 89 και απαγορεύεται να παρέχει υπηρεσίες και να τιμολογεί στην Ελλάδα. Σημειώνεται πως δεν προκύπτει από πουθενά πως ο κατασκευαστικός κολοσσός (7,4 δισ. δολάρια έσοδα το 2017) είχε κάποια πρόθεση ή οικονομικό συμφέρον επιχειρηματικής εμπλοκής με τα μέσα ενημέρωσης στην Ελλάδα.\nΣτις 29 Αυγούστου 2016 κατατίθεται τελικά από την εταιρεία «Ι.Β. Καλογρίτσας ΤΠΚ ΜΑΕ» εγγυητική επιστολή ποσού 3 εκατ. ευρώ προκειμένου να συμμετάσχει στη δημοπράτηση των τηλεοπτικών αδειών. (Γενική Γραμματεία Ενημέρωσης και Επικοινωνίας, απόφαση 228, 29/8/2016) .\nΣτις 2 Σεπτεμβρίου 2016 η εταιρεία ανακηρύσσεται προσωρινός υπερθεματιστής για μία εκ των τεσσάρων δημοπρατούμενων αδειών έναντι τιμήματος 52.600.000 ευρώ και ακολούθως οριστικός υπερθεματιστής (απόφαση 239, 9/9/2016). Εντυπωσιακά μικρότερη σε σχέση με των υπολοίπων ήταν η προσφορά που κατέθεσε τότε ο όμιλος Βαρδινογιάννη. Λίγους μήνες αργότερα η κίνηση αυτή θα δικαιωνόταν.\nΗ συνάντηση του 2016\nΣτις 11 Σεπτεμβρίου 2016 και ενώ ήδη έχει ξεσπάσει το «σκάνδαλο του κόκκινου εργολάβου με τα βοσκοτόπια», σε γνωστό ξενοδοχείο της Θεσσαλονίκης συναντιούνται σε πολύ εγκάρδιο κλίμα (Newpost, «Καλογρίτσας - Θεοδωρικάκος: Μια αναπάντεχη συνάντηση ή...», 11.9.2016) οι δύο πρώην στενοί συνεργάτες: o «γαλάζιος» πλέον Θεοδωρικάκος και ο κατά τον αντιπολιτευόμενο Τύπο «κόκκινος καναλάρχης». Δύο πρώην συνέταιροι σε αντίπαλες(;) ομάδες.\nΤην ίδια περίοδο ο υποψήφιος καναλάρχης φέρεται να συναντά πολλούς επιχειρηματίες και εκπροσώπους τους ζητώντας χρηματοδότηση για την πληρωμή μέρους του τιμήματος. Μεταξύ των επιχειρηματιών ήταν οι Μαρινάκης, Κυριακού και Κοντομηνάς αλλά και η αραβική CCC. Ο Καλογρίτσας μέχρι σήμερα δεν έχει διαψεύσει αυτές τις συναντήσεις.\nΣτις 26 Σεπτεμβρίου 2016 η εταιρεία «Ι.Β. Καλογρίτσας ΤΠΚ ΜΑΕ» κηρύσσεται έκπτωτη επειδή δεν κατέβαλε την πρώτη δόση του τιμήματος, ποσού 18,2 εκατ. ευρώ, για τη χορήγηση της άδειας εντός της προβλεπόμενης προθεσμίας των 15 ημερών. Ως συνέπεια της ανωτέρω κήρυξης, η κατατεθείσα εγγυητική επιστολή των 3 εκατ. ευρώ καταπίπτει υπέρ του Ελληνικού Δημοσίου (απόφαση 259, 26/9/2016).\nΜετά το ζήτημα με την έγκριση του «πόθεν έσχες» Καλογρίτσα, ο βουλευτής Ανδρέας Λοβέρδος κάνει λόγο για «πολιτικό Βατερλό» της κυβέρνησης. Η δε πρόεδρος του ΠΑΣΟΚ Φώφη Γεννηματά δήλωνε: «Είναι εμφανές το τρίγωνο της διαπλοκής: «κυβέρνηση - Καλογρίτσας - Attica Βank».\nΞεχνούσαν βέβαια πως η υπόθεση των «θαλασσοδανείων» και της συγκεκριμένης τράπεζας τέθηκε στο αρχείο τον Απρίλιο του 2013 επί κυβέρνησης Σαμαρά, μετά την ψήφιση της σκανδαλώδους τροπολογίας για την εκ των προτέρων αμνήστευση των τραπεζικών στελεχών. Το διάστημα μέχρι την ψήφιση της τροπολογίας είχε θαφτεί στα συρτάρια της Εισαγγελίας για έναν ολόκληρο μήνα το καυτό πόρισμα Καλούδη.\nΟπως θα γίνει γνωστό, βέβαια, πολύ αργότερα, στις 15.1.2020, ο δικηγόρος Ανδρέας Λοβέρδος αναλαμβάνει την υπεράσπιση του πρώην «κόκκινου», «διαπλεκόμενου» εργολάβου. («Μα δικηγόρος του Καλογρίτσα ο Λοβέρδος;» «Εφ.Συν.» 15.1.2020)\nΤον Οκτώβριο του 2016 ο Τάκης Θεοδωρικάκος αναλαμβάνει και επισήμως Συντονιστής Στρατηγικού Σχεδιασμού και Επικοινωνίας της Νέας Δημοκρατίας, θέση που θα κρατήσει ώς τις εκλογικές αναμετρήσεις του Μαΐου και του Ιουλίου 2019. Ο Κυριάκος Μητσοτάκης τιμά την επιλογή του, και θεωρώντας πως ήταν μια εξαιρετική μεταγραφή τον ορίζει υπουργό Εσωτερικών, αφού πρώτα εξελέγη βουλευτής Επικρατείας.\nΕπιστροφή της εγγυητικής\nΠίσω στο 2016. Ο διαγωνισμός για τις άδειες τελικά ναυαγεί μετά την απόφαση του ΣτΕ στις 26 Οκτωβρίου 2016. Στις 19 Ιανουαρίου 2017 η εγγυητική επιστολή των 3 εκατ. ευρώ επιστρέφει στην εταιρεία «Ι.Β. Καλογρίτσας ΤΠΚ ΜΑΕ» λόγω της δημοσίευσης της απόφασης του Συμβουλίου της Επικρατείας, βάσει της οποίας ακυρώθηκε ο διαγωνισμός. (Απόφαση 42, 19/1/2017) Τα χρήματα είχαν δεσμευτεί και ήταν αδύνατον να χρησιμοποιηθούν.\nΤην Κυριακή 4.7.2020 ο υπουργός Ανάπτυξης Αδωνις Γεωργιάδης όχι απλώς υιοθέτησε τους ισχυρισμούς Καλογρίτσα στη δικαστική διαμάχη με την εταιρεία CCC, αλλά υποστήριξε πως από «τα 3 εκατ. που με τη μεσολάβηση του Νίκου Παππά πήρε ο Καλογρίτσας από την CCC, τα 2,5 εκατ. τελικά τα έδωσε για να ιδρυθεί η εφημερίδα Documento». Μετά το εξώδικο του σημερινού εκδότη της εφημερίδας Κ. Βαξεβάνη, ο οποίος ανέλαβε την εφημερίδα τον Απρίλιο 2017 μετά την αποχώρηση Καλογρίτσα, ο Αδωνις Γεωργιάδης υπαναχώρησε λέγοντας: «Εγώ δεν έχω πρωτογενή ενημέρωση».\nΤο κλίμα βέβαια για τον Χρήστο Καλογρίτσα έχει αλλάξει εδώ και καιρό ανάμεσα σε ορισμένα στελέχη της Ν.Δ. Και αυτό αποτυπώθηκε κατά καιρούς σε διάφορες αναρτήσεις σε φιλικά προς τη Ν.Δ. μέσα ενημέρωσης, με αποκορύφωμα τον εκδότη των «Παραπολιτικών», Γιάννη Κουρτάκη, ο οποίος έσπευσε να ενημερώσει τέλος Ιουνίου 2020 για τις επερχόμενες αποκαλύψεις Καλογρίτσα, οι οποίες τελικά έγιναν μία εβδομάδα μετά, σε μια άλλη εφημερίδα, στο «Πρώτο Θέμα».\nΗ απόφαση της Γενεύης\nΜετά τις «αποκαλύψεις» του «Πρώτου Θέματος», η «Εφ.Συν.» (6.7.2020, «Για Αθέτηση Συμφωνίας καταδικάστηκε ο κ. Καλογρίτσας») δημοσίευσε ολόκληρη την απόφαση του Διεθνούς Διαιτητικού Δικαστηρίου της Γενεύης, το οποίο δικαίωσε τη λιβανέζικη CCC απορρίπτοντας τους ισχυρισμούς Καλογρίτσα. Στη σελίδα 26 της απόφασης φαίνεται πως μέχρι τις 14.10.2016, δύο εβδομάδες δηλαδή πριν από την απόφαση του ΣτΕ για τις τηλεοπτικές άδειες, η κατασκευαστική εταιρεία «Τοξότης» ενδιαφέρεται, όπως φαίνεται μέσω mail, ενεργά, όπως λέει η ίδια, για το έργο στα Εμιράτα! Συγκεκριμένα, ο εκπρόσωπος της «Τοξότης», Κωνσταντίνος Μπάσιας, αναφέρει στην CCC πως η «εταιρεία [Τοξότης] ενδιαφέρεται για το έργο και εργάζεται πάνω σε αυτό». Μετά από αυτήν την ημερομηνία και ενώ έχει μεσολαβήσει το ναυάγιο των τηλεοπτικών αδειών, η «Τοξότης» σταματά να ασχολείται με το έργο. Ομως η πλευρά Καλογρίτσα εξακολουθεί να χρωστάει 3 εκατ. ευρώ.\nΤην επόμενη χρονιά η λιβανέζικη εταιρεία καταγγέλλει τη σύμβαση και ζητά την επιστροφή των χρημάτων. Ενδεικτική είναι η απάντηση της «Τοξότης»: «Δεν καταλαβαίνουμε το λόγο της επιστολής αφού γνωρίζετε πολύ καλά τους λόγους και τον σκοπό για τους οποίους καταρτίστηκε». Η πλευρά Καλογρίτσα αναφέρει στο δικαστήριο πως «αυτή η συμφωνία είναι μυστική και συνεπώς άκυρη και ανίσχυρη».\nΤο Ελβετικό Δικαστήριο απέρριψε τελεσίδικα όλους τους ισχυρισμούς Καλογρίτσα και υποχρεώνει την «Τοξότης» να πληρώσει 3 εκατ. ευρώ στην CCC με επιτόκιο 5% από τις 14.7.2017 και να καλύψει και άλλα 130.000 ευρώ ως έξοδα διαιτησίας.\nΤο Μονομελές Πρωτοδικείο της Αθήνας την Τετάρτη 1.7.2020 ζήτησε να κηρυχθεί εκτελεστή η απόφαση του δικαστηρίου της Γενεύης.\nΑυτούς τους νομικά έωλους ισχυρισμούς Καλογρίτσα έκανε σημαία τους σε μια κίνηση αντιπερισπασμού η Νέα Δημοκρατία, υπουργοί της κυβέρνησης και τα φιλικά της μέσα ενημέρωσης την τελευταία εβδομάδα. Την ίδια εβδομάδα που η κυβέρνηση αναγκάστηκε να αποκαλύψει τη λίστα του αίσχους με τις χρηματοδοτήσεις στα ΜΜΕ.\nΑΝΤΙΠΟΛΙΤΕΥΣΗ 03.03.2017, 06:25\nΙβάν κατά Κυριάκου: «Να ανακαλέσεις»\nΕνοχλήθηκε ο Ιβάν Σαββίδης από όσα έχει πει πρόσφατα για εκείνον από το βήμα της Βουλής ο Κυριάκος Μητσοτάκης και κυρίως για το γεγονός ότι υιοθέτησε τον χαρακτηρισμό «λαγός» για τον τρόπο με τον οποίο ο...\nΑΝΤΙΠΟΛΙΤΕΥΣΗ 18.01.2017, 13:00\nΚαι στο βάθος... Κυριάκος\nH κλιμάκωση της πολιτικής αντιπαράθεσης σχετικά με τη διαρροή του εισηγητικού πορίσματος για τα δάνεια σε κόμματα και ΜΜΕ θολώνει περισσότερο το τοπίο. Μια προσεκτική ανάγνωση του, ακόμα και αν δεν οδηγεί στη...\nΗ Ν.Δ. διαμηνύει σε υψηλούς τόνους ότι δεν πρόκειται να αναγνωρίσει και να νομιμοποιήσει το αποτέλεσμα της δημοπρασίας για τις τηλεοπτικές άδειες, καταγγέλλοντας την κυβέρνηση ότι υλοποιεί «ένα πρωτοφανές...\nΠΟΛΙΤΙΚΗ 06.08.2016, 14:12\nΕφοπλιστής, πρόεδρος ΠΑΕ, δημοτικός σύμβουλος και πιθανός αυριανός μιντιάρχης. Ο λόγος για τον Βαγγέλη Μαρινάκη, που επιχειρεί να μπει δυναμικά και στον χώρο της τηλεόρασης. Η «Εφ.Συν.» αναδεικνύει σήμερα...


Αχτσιόγλου: Προ των πυλών το νομοσχέδιο για τις 120 δόσεις στα ταμεία — ΣΚΑΪ (www.skai.gr)\nΔημοσίευση: 18/04/2019 - 11:42 Τελευταία ενημέρωση: 18/04/2019 - 11:42\nΠρο των πυλών βρίσκεται, σύμφωνα με την υπουργό Εργασίας, η κατάθεση του νομοσχεδίου για τις 120 δόσεις στα ασφαλιστικά ταμεία.\nΣυνομιλώντας με τους κοινοβουλευτικούς συντάκτες η Έφη Αχτσιόγλου υποστήριξε ότι η κυβέρνηση είναι έτοιμη να καταθέσει το νομοσχέδιο στη Βουλή, σημειώνοντας ότι η ακριβής ημερομηνία κατάθεσής του εξαρτάται από τον προγραμματισμό της Βουλής.\nΝωρίτερα, άλλωστε η ίδια, απαντώντας σε επίκαιρη ερώτηση του βουλευτή ΚΚΕ, Χρήστου Κατσώτη, αναφορικά με τη νομοθέτηση για τους διανομείς του κλάδου του επισιτισμού, υποστήριξε ότι τα 6 μέτρα που έχει προαναγγείλει για τον συγκεκριμένο κλάδο θα ενταχθούν στο νομοσχέδιο των 120 δόσεων, το οποίο όπως δήλωσε θα ψηφιστεί τις επόμενες ημέρες.\nΣύμφωνα με κοινοβουλευτικές πηγές πάντως το εν λόγω νομοσχέδιο αναμένεται να ψηφιστεί έως τη Μεγάλη Τρίτη.\nΤο εν λόγω νομοσχέδιο περιλαμβάνει και μια σειρά άλλων διατάξεων, για τις συντάξεις χηρείας και εργασιακά θέματα.\nΧωριστό νομοσχέδιο αναμένεται να κατατεθεί τελικά από το υπουργείο Οικονομικών για τις 120 δόσεις στην εφορία.\nTags: Έφη Αχτσιόγλου, ασφαλιστικά ταμεία, 120 δόσεις


Κατινιά και γιατροσύνη\nTags: icirc icircicircregicircmicro iumliumliuml\nΤώρα θ'ασχοληθώ με μια άλλη καριόλα, τη Μήε, που ήταν δυστυχώς βοηθός μου στην ανάνηψη τις τελευταίες εφημερίες. Η Μήε, και ο αναγραμματισμός από τη Μέη είναι τελείως συμπτωματικός αλλά μοιράζονται την ίδια φανταστική γοητεία, είναι στη διαδικασία να γίνει γενικός γιατρός και τα ΤΕΠ είναι προσωρινό αναγκαίο κακό για την επίτευξη του στόχου της, γι'αυτό νιώθει υπεράνω που δεν είναι οργανικό μέρος της διεστραμμένης φάμπρικας των επειγόντων. Η Μήε όταν φτάνει το περιστατικό στην ανάνηψη στέκεται μες στη μέση και συνεισφέρει στη διαδικασία με σχόλια εναντίωσης του τύπου "μα δεν έχει πυρετό γιατί να δώσουμε αντιβίωση" "εγώ πιστεύω πως πρέπει να πάρει ντιγκόξιν σε ταμπλέτα" ή ρωτώντας τον άρρωστο που είναι στο θανατοκάτωφλο πόσα χρόνια καπνίζει γιατί τώρα ήρθε η ώρα να μετανοήσει.\nΒοηθούς σαν τη Μήε μόλις τους πάρω πρέφα για μαλάκες τους στέλνω έξω από την ανάνηψη, στο τριάζ, να πάνε να "καλύψουν άλλες πιο πιεστικές ανάγκες" και να μη μου πρήζουν τις μπάλες. Όμως η Μήε είναι προστατευόμενη μιας γριάς αρχίατρου μόνιμης των ΤΕΠ που δουλεύει μόνο πρωινά και προς έκπληξή μου ήρθε εχτές στο τέλος της βάρδιάς της και στην αρχή της δικής μου, μετά τις δυο πρώτες κλήσεις, μέσα στα εσώτερα του παλατιού μου, δηλ. την αίθουσα της ανάνηψης, για να μου πει καυστικά πως στέκομαι εμπόδιο ανάμεσα στη Μήε και την εκπαίδευσή της και έφυγε δίνοντάς μου εντολή να μην τη στέλνω στο τριάζ. Ο Κάρστεν ο νοσοκόμος από την απέναντι μεριά του τραπεζιού δυσανασχέτησε φωναχτά, εγώ που έχω γίνει μέγας διπλωμάτης και με τη μούρη μου πάνω από ορθάνοιχτο στόμα του αναίσθητου με το λαρυγγοσκόπιο στο χέρι προσπαθώντας να δω πού να χώσω το μαρκούτσι δεν είπα λέξη. Η Μήε είναι από εκείνους τους συναδέρφους που δε μπορούνε να κάνουν τίποτα σωστά, ακόμα και αν τους δώσεις σαφείς οδηγίες, όπως για παράδειγμα "παρήγγειλε μια ακτινογραφία θώρακος επί τόπου τώρα" και είκοσι λεπτά μετά ενώ όλοι περιμένουμε κάθιδροι και λεροί πάνω από το θύμα βάζω τον Κάρστεν να μου καλέσει το ακτινολογικό γιατί ακόμα να φανούν και η απάντησή τους είναι "μα δεν έχετε στείλει παραπεμπτικό", μα τι στον πούτσο έκανες τόση ώρα πάνω απ'το κομπιούτερ, Μήε, όλοι περιμένουμε με το καυλί στο χέρι, ενίοτε κυριολεκτικά αν έχει σκαλώσει το φόλλεϋ στις Συμπληγάδες του προστάτη και κάποιος ψάχνει Τίμανν στα ντουλάπια.\nΡάβω το κουτελοσκάλπ της ξυλοκοπημένης γυναίκας στο τραπέζι, ποτάμια το αίμα από τη θρομβοπενία των κιρρωτικών, αλλά πάντα το κεφάλι αιμορραγεί εντυπωσιακά, το πρόσωπο είναι πάντα δραματικό, η μάσκα του θεάτρου, το αριστερό μου πόδι μες στη λίμνη στο πάτωμα, προσέχω να μην πλατσουρίζω πολύ και βρέξω πάλι το μπαντζάκι, η γυναίκα ρίχνει πίεση, έχει βαριά μεταβολική οξέωση που προσπαθεί ν'αντιρροπήσει κρίνοντας απ'την αναπνοή, και τέλοσπάντων χρειάζομαι ένα αέριο αίματος αμέσως, και ο Κάρστεν ο μόνος των νοσοκόμων που το μπορεί είναι στη δίπλα αίθουσα και ταχτοποιεί την προηγούμενη κλήση, Μήε, ένα αέριο αίματος τώρα, -Μα δεν έχει σφυγμό στα χέρια. -Ε τότε πάρε απ'τη μηριαία, για όνομα του Θεού. -Δεν ξέρω τι θα πει αυτό, δεν έχω ξαναπάρει από τη μηριαία, να το κάνεις εσύ. -Πάρε να ράψεις τότε. -Δεν έχω ράψει ποτέ, δε θα το κάνω τώρα. Καταπίνω το θυμό μου και γίνομαι εκπαιδευτής: -Πάρε μια πράσινη βελόνα, βγάλε την κοντή των αερίων, βάλ'την στη σύριγγα αντί αυτής, βρες το σφυγμό στο βουβώνα με δυο δάχτυλα, καθάρισε με οινόπνευμα, και με οδηγό τα δάχτυλά σου προσέχοντας να μην τρυπηθείς υπό 45 μοίρες μπες κόντρα στη ροή ώσπου να γεμίσει η σύριγγα, είναι το ίδιο με την κερκιδική, η μηριαία είναι τεράστια, είναι μάλιστα πιο εύκολη από τις ψιλές αρτηρίες στα χέρια. Είδα με την άκρη του ματιού μου τη δυσαρέσκειά της που την ανάγκαζα ξαφνικά να πράξει, η καθαρή νοσοκόμα της έχωσε τα σύνεργα στα χέρια, και η Μήε έσκυψε το σγουρό της κεφάλι πάνω απ'τα αχαμνά της γυναίκας και ματσάλιασε το βουβώνα χωρίς αποτέλεσμα ώσπου ξεμπέρδεψα με το ράψιμο και ανέλαβα το αναθεματισμένο αέριο. -Πού πας, κοίτα να μαθαίνεις, την επόμενη φορά δε θα έχεις δικιολογία. -Σε αντίθεση με σένα που είσαι τόσο σωστός, ναι; Η καθαρή νοσοκόμα μυρίστηκε το μπαρούτι και παρενέβη για να μην πάρει το θέμα έκταση. Έκανα πάλι σκόντο, τριχωτή ιέρεια της υπομονής. Η Μήε μου χάρισε το βλέμμα του νικητή. Όταν βγήκαμε από το κολαστήριο στάθηκε έξω από τη διπλή πόρτα δίπλα στη ντουλάπα με τα ποδονάρια και τις στολές και τις μάσκες ffp χαμογελώντας περιπαιχτικά. -Έχεις κάτι να πεις; -Μόνο πως ξέρω. -Τι ξέρεις, Μήε; Σίγουρα όχι πού είναι η μηριαία. -Είσαι σίγουρος πως θέλεις να με προκαλέσεις; Εγώ έχω καθαρή συνείδηση. Πέταξα τις μαλακίες της απομόνωσης και τα γάντια και απολυμάνθηκα εκ νέου και την παράτησα εκεί.\nΣτο φως της μέρας περίμενα τη γυναίκα μου δίπλα στο στέγαστρο για τα ποδήλατα πίσω από το κτίριο 96 με γυαλιά ηλίου για να μη χάσω τη νύστα. Με έστησε σαράντα λεπτά. Κοιτούσα το κινητό μου όταν τελικά φάνηκε με το τσιγάρο στο στόμα από το υπόγειο της πράσινης ιματιοθήκης απέναντι. -Ρε παπάρι! Με πήρε στο υπηρεσιακό η μέση γραμμή σου να με πει με ποιους κάθεσαι στο κυλικείο... Στο υ-πη-ρε-σι-α-κό! Το σήκωσε η νοσοκόμα και την λέει δε μπορώ να μιλήσω είμαι στο πεδίο. Είναι υπερεπείγον λέει. Και με το δίνει, χαλάω την αποστείρωση, λέω να τι σκατά, κάποιος άλλος ψοφολογάει πάλι, ή θα έρχεται κάνα τροχαίο ξεκοιλιασμένο να μας πρήξει τις μπάλες. Και ήτανε η μέση γραμμή σου να πει με ποιους κάθεσαι στο κυλικείο... άδειο τ'αυτό, παίει την τσ'λίκα. Τι σε κόφτει μωρή σένα ποιανού το μπούτι πιάνει στο μπρέηκ; Ο άλλος ανοιχτός με τα τζίλια όλα να κρέμονται και ο αναισθησιολόγος να βγάζει σπυριά που έχω πιάσει κουβεντούλα στο υπηρεσιακό. Και επίσης είπε και... έπρεπε να ξαναπλυθώ γαμώ τον αντίθεό της για ν'ακούσω σε ποιον δίνεις την κρεμ μπρουλέ σου... και μετά είπε και... και μιλούσε ψυχαγωγημένη και το τσιγάρο κουνιόταν πέρα δώθε.\nΝαι, η κατινιά και η γιατροσύνη πάνε χέρι χέρι. Αλλά μ'αυτά και μ'εκείνα η δικιά μου συνείδηση έχει ζαρώσει σαν αρχιδοσάκουλο γέρου με υποθερμία και είναι άσπρη σαν πανί, σιγά που θα με ιδρώσουνε τα μικροπολιτικά της ανάνηψης και κάτι αγάμητες σαν τη Μήε.


Κορνίζα παιδική πλαστική επιτραπέζια ή τοίχου 18,5Χ13,4 εκ. ΑΡΚΟΥΔΑΚΙ μπεζ – KESKOR 1121-1 – KESKOR – ΧΟΝΔΡΙΚΗ ΠΩΛΗΣΗ\nΚορνίζα παιδική πλαστική επιτραπέζια ή τοίχου 18,5Χ13,4 εκ. ΑΡΚΟΥΔΑΚΙ μπεζ – KESKOR 1121-1\nΚορνίζα παιδική πλαστική επιτραπέζια ή τοίχου 18,5Χ13,4 εκ. ΑΡΚΟΥΔΑΚΙ\nΔιαστ. εξωτερική: 25Χ18,5 εκ.\nΔιαστ φωτογραφίας: 18,5Χ13,4 εκ.\nΚωδικός προϊόντος: 931121-1 Κατηγορία: Κορνίζες\nΚορνίζα παιδική πλαστική επιτραπέζια ή τοίχου 18,5Χ13,4 εκ. ΑΡΚΟΥΔΑΚΙ καφέ – KESKOR 1121-2


Ruby & Ruby on Rails community - freestuff.gr\nRuby & Ruby on Rails community\nΕγγραφή: 22 Μαρ 2012 21:15\nΔημοσίευση από jackvss2 » 26 Μάιος 2015 09:48\nασχολούμαι εδώ και καιρό με Ruby και αναζητάω άλλους Rubists στον ευρύτερο χώρο της Ελλάδας/Αθήνας για συζήτηση/συνεργασία/ανταλλαγή γνώσεων κτλ.\nΔυστυχώς το community της Ruby είναι πολύ μικρό/ανύπαρκτο αν και ξέρω πως υπάρχει κόσμος που ασχολείται ενεργά με αυτή (κ αυτό συνήθως με Rails μόνο). Το ίδιο συμβαίνει και με τις εταιρίες που προσλαμβάνουν rubists, τις περισσότερες φορές ανταλλάζοντας υπαλλήλους (είναι 3? 4? στο σύνολο τους) και φέρνοντας τους από άλλες γλώσσες.\nΤι εμπειρίες έχετε από Ruby; Αν είστε στην ίδια φάση με εμένα βάλτε μια φωνή! Ψάχνω απελπισμένα άτομα με όρεξη (όχι για φαγητό) και είμαι στα early 30s. Μήπως έφτασε ο καιρός να φέρουμε τη Ruby στην Ελλάδα δυναμικά ;\nΔημοσίευση από Kainourios » 26 Μάιος 2015 11:32\nΓεια σου και καλωσήρθες\nΈχουμε community αν και όντως κάπως μικρό, κανονίζουμε όμως meetings στην Αθήνα ανά τακτά χρονικά διαστήματα. Συνήθως τα λέμε στο https://groups.google.com/forum/#!forum/ruby-hellug, το προηγούμενο έγινε πριν ένα μήνα περίπου.\nΕπίσης υπάρχει και στη Θεσσαλονίκη πιο ενεργό group όπου συναντιούνται σταθερά κάθε μήνα και μπορείς να μαθαίνεις για τα επόμενα meetups εδώ https://github.com/thessrb\nΥπάρχουν πλέον αρκετά software houses / startups στην Ελλάδα που είναι σε ruby on rails. Απλά οι μεγάλες εταιρείες που έχουν γίνει πλέον γνωστές που δραστηριοποιούνται στην Ελλάδα και έχουν καταξιωθεί είναι όντως 4-5 (π.χ. skroutz, e-Travel (ή pamediakopes), workable, incrediblue... ελπίζω να μην ξέχασα καμία).\nΠάντως είμαστε και αρκετοί οι contractors / freelancers που ασχολούμαστε με εταιρείες του εξωτερικού και δουλεύουμε από το σπίτι μας. Π.χ. εγώ δουλεύω σε μια Ισραηλινή startup και υπάρχουν κι άλλοι όπως ο Αμιρίδης που δουλεύει στο github.\nΑν θες την εμπειρία μου, η ruby είναι πολύ όμορφη γλώσσα και η rails έχει πια ωριμάσει. Απλά χρησιμοποιείται κυρίως σε πιο custom web applications οπότε αν θες να δουλέψεις με ελληνικές εταιρείες έχεις κάπως περιορισμένες επιλογές. Όμως δε βλέπω το λόγο γιατί να μην κοιτάξεις και για εταιρείες στο εξωτερικό και να δουλεύεις από το σπίτι σου, ούτως ή άλλως όσο πάει γίνεται και πιο συχνό πλέον.\nΓενικά γνωριζόμαστε οι περισσότεροι μεταξύ μας, υπάρχει συναδελφικότητα και είμαστε ανοιχτοί και φιλικοί σε νέο κόσμο. Οπότε ελπίζω να έρθεις σε κάποιο από τα επόμενα meetup να γνωριστούμε\nΔημοσίευση από jackvss2 » 26 Μάιος 2015 13:31\nΕυχαριστώ για την υποδοχή !\nΟ λόγος που έκανα το thread δεν είναι για να αναζητήσω δουλειά αλλά εφόσον μου δίνεται η δυνατότητα να πω πως είναι ..αλήθεια. Προσπαθώ για career change από administration προς programming αλλά οι Ruby ευκαιρίες είναι ελάχιστες και οι προαναφερθείσες εταιρίες προσλαμβάνουν πλέον μόνο experienced άτομα. Το επίπεδό μου δεν είναι gury/ninja και ψάχνω για θέσεις Junior προς Intermediate. Έχω ψάξει και για εξωτερικό αλλά το telecommuting αν και θα βόλευε απίστευτα, μου φαίνεται αρκετά δύσκολο, ενώ αγγελίες σε github και stackoverflow έχουν τεράστιο ανταγωνισμό και ειδικά σε χώρες με μεγάλη κίνηση Ruby. Εννοείται πως το ιδανικό σενάριο θα ήταν δουλειά από το σπίτι.\nΌταν λες "αρκετοί" τι εννοείς; Πιο πολύ με ενδιαφέρει το θέμα community. Καλό το Reddit και τα FB Groups που έχουν να κάνουν με Ruby/Rails αλλά θα ήθελα να κάνω κάτι και τοπικά. Έχω δει τα meetups αλλά δίστασα να έρθω μόνος στην e-Travel την τελευταία φορά. Μακάρι κάποια στιγμή να μαζευτεί μια μεγάλη μερίδα υποστηρικτών και να ξεκινήσουν hackathons.\nΕπίσης εχω φτιάξει και συνεχίζω να φτιάχνω πραγματάκια σε Ruby και Rails - δυο μεγάλες εφαρμογές προς το παρόν που ελπίζω κάποτε να τις κάνω commercial. Συνεπώς θα με ενδιέφερε να γνωρίσω κ άλλους rubists ώστε να αναζητήσω πιθανή συνεργασία for fun στην αρχή.\nΔημοσίευση από Kainourios » 26 Μάιος 2015 13:58\nΔε μπορώ να μιλήσω εκ μέρους κάποιας από των εταιρειών που ανέφερα, αλλά στη θέση σου και εφόσον έχεις ήδη ένα mini portfolio σε ruby on rails, δε θα ανησυχούσα τόσο πολύ να στείλω CV.\nΓια remote jobs μπορείς να δεις μερικές εδώ:\nΓια πιο freelance υπάρχουν και άλλα πολλά job boards όπως το upwork (πρώην odesk) που έχει πάρα πολλές αγγελίες, για ότι επίπεδο θες. Μιας και το παρακολουθώ για ruby on rails, μου έρχονται κατά μέσο όρο 20 projects την ημέρα.\nΓενικά μη διστάζεις, έλα σε κάποιο meeting να γνωριστούμε και μη φοβάσαι να προτείνεις να γίνει κάποιο άμεσα και να δείξεις / παρουσιάσεις κι εσύ τι έχεις φτιάξει.\nΔημοσίευση από jackvss2 » 26 Μάιος 2015 14:33\nKainourios έγραψε: Δε μπορώ να μιλήσω εκ μέρους κάποιας από των εταιρειών που ανέφερα, αλλά στη θέση σου και εφόσον έχεις ήδη ένα mini portfolio σε ruby on rails, δε θα ανησυχούσα τόσο πολύ να στείλω CV.\nThanks για τα links. Οι δουλειές στο Upwork (πλέον) μου φαίνονται αρκετά απαιτητικές για juniors.. και δεν έχουν καμία σταθερότητα ενώ ανταγωνίζονται Ινδούς devs στις τιμές..\nΌσο για το επόμενο meeting θα είμαι παρόν. Κάθε πότε οργανώνονται;\nΔημοσίευση από Kainourios » 26 Μάιος 2015 15:00\nΔεν έχει σταθερότητα, είναι λίγο τυχαίο το κάθε πότε γίνονται στην Αθήνα, λέγαμε όμως να τα κάνουμε κάθε μήνα την τελευταία φορά, φαντάζομαι θα γίνει μέσα στον Ιούνιο.


Κάτια Δανδουλάκη – Αγάπησα και αγαπήθηκα από αυτούς που ήθελα | MEGA TV\n<iframe src="https://www.megatv.com/embed/?p=2020512741" frameborder="0" allow="accelerometer; autoplay; encrypted-media; gyroscope; picture-in-picture" allowfullscreen scrolling="no" width="560" height="315"></iframe>\n12.10.2021 | 15:36 Eνσωμάτωση\n«Όταν έλεγα «δεν θα έρθω αύριο στο γύρισμα» μου έδιναν δίκιο. Γιατί μαζί με την ευγένειά μου, συγχρόνως είχα έναν ατσάλινο χαρακτήρια και όταν μιλούσα ήξερα πως είχα δίκιο. Το ίδιο διακρίνω και σε σένα, Ελένη», είπε.\nΓια την εμπλοκή της, επιχειρηματικά, στο θέατρο, δήλωσε τα εξής: «Οι προτάσεις που μου γίνονταν και θα μου γίνονταν δεν ταίριαζαν με αυτό που έβλεπα εγώ για μένα καλλιτεχνικά».\n«Από την άλλη, είχα ανέκαθεν κι ένα ηγετικό στοιχείο στον χαρακτήρα μου, ήθελα και θέλω να καθορίζω την ζωή μου. Καταπόνησα τον εαυτό μου όλα αυτά τα χρόνια, κοιμόμουν 3 ώρες την ημέρα, αλλά δεν παραπονέθηκα ποτέ γιατί έκανα αυτό που ήθελα. Αγάπησα και αγαπήθηκα από αυτούς που ήθελα. Η περιουσία μου και η ευτυχία μου είναι η σχέση μου με τον κόσμο, μεγαλώνουμε μαζί, 50 χρόνια τώρα» πρόσθεσε.\nΔεν θα μπορούσε να παραλειφθεί από την συζήτηση, η θεατρική παράσταση στην οποία την βλέπουμε φέτος: «Είχα ανάγκη να μιλήσω στον κόσμο, εξ ου και ο μονόλογος. Το βλέπω σαν μια εξομολόγηση».\n«Πήρα τηλέφωνο τους Ρέππα-Παπαθανασίου και τους είπα ότι έχω ανάγκη να εκφράσω αυτό που ένιωθα για τον κορωνοϊό και όχι μόνο. Κοιμήθηκα πολύ την περίοδο της καραντίνας, ξεκουράστηκα. Και φυσικά, σκέφτηκα. Κάποτε, αυτό το έγραφα στην ατζέντα μου» συμπλήρωσε η δημοφιλής ηθοποιός.\n«Το σεναριογραφικό δίδυμο μου είπε ότι η επιθυμία μου συνάντησε και μια δική τους. Μέσα σε ενάμιση – δύο μήνες το “Καινούργιο Παιδί” είχε γραφτεί. Οι ίδιοι το σκηνοθετούν κιόλας, σε σκηνικό Γιώργου Γαβαλά» ανέφερε για την παράσταση που ανέβηκε φέτος στο Θέατρο Κάτια Δανδουλάκη.\n«Μια γυναίκα αφηγείται και το έργο διακρίνεται από μια κινηματογραφικότητα. Είναι αφήγηση και παίξιμο μαζί, κάτι που δεν έχω ξανακάνει. Μια παράσταση για την ζωή την ίδια, η οποία…αξίζει τον κόπο» συμπλήρωσε.\nΛόγο έκανε η Κάτια Δανδουλάκη και για την μητέρα της, που ήταν δασκάλα με κλίση στο θέατρο. «Είχε μέσα της το μικρόβιο, έχω δει πολύ θέατρο καθισμένησ τα πόδια της μαμάς. Ανήγγειλα την απόφασή μου να γίνω ηθοποιός, αφού είχα δώσει εξετάσεις στο Κουν. Ηρέμησαν όταν έμαθαν πως μπήκα στη Νομική, βέβαια ούτε μισό χρόνο δεν κάθισα» τόνισε.\nΗ Κάτια Δανδουλάκη μίλησε για την θεατρική καριέρα, για το ταλέντο που δεν πηγαίνει ποτέ χαμένο και τα κυκλώματα που η ίδια θεωρεί… ανύπαρκτα.


GP Σιγκαπούρης Race: Στρατηγικός θρίαμβος Vettel στο 1-2 της Ferrari – automotonews\nHome » F1 » GP Σιγκαπούρης Race: Στρατηγικός θρίαμβος Vettel στο 1-2 της Ferrari\nGP Σιγκαπούρης Race: Στρατηγικός θρίαμβος Vettel στο 1-2 της Ferrari\n22 Σεπτέμβριος, 2019 F1, HOT NEWS 541\nO Sebastian Vettel ήταν ο μεγάλος νικητής του GP Σιγκαπούρης, πανηγυρίζοντας τη πρώτη του φετινή νίκη έπειτα από ένα χρόνο ξηρασίας και τέλειας στρατηγικής της Ferrari.\nΟ Γερμανός έκανε μια καλή εκκίνηση και κράτησε τη 3η θέση που ξεκίνηση, έχοντας καλό ρυθμό στο πρώτο μέρος του αγώνα όπου όλοι έκαναν οικονομία στα ελαστικά. Όταν όμως έπρεπε μπήκε για αλλαγή ελαστικών ένα γύρο πριν τον teammate του και έχοντας έναν καταπληκτικό γύρο εξόδου τον πέρασε και κρατήθηκε εκεί μέχρι το τέλος. Παρά τη πίεση και τα τρία Safety Car, ο Γερμανός κράτησε το κεφάλι του καθαρό και πήρε τη πρώτη του νίκη μετά από 1 ολόκληρο χρόνο με στυλ. Ο Charles Leclerc έμεινε τη 2η θέση και σίγουρα θα νιώθει αδικημένος από τη στρατηγική της ομάδας του, αλλά ο ίδιος στον γύρο εισόδου έκανε λάθη που του στέρησαν στο τέλος την ευκαιρία να κερδίσει τον αγώνα. Ο Max Verstappen έμεινε στη 3η θέση έχοντας έναν πολύ ήσυχο αγώνα, καθώς δεν απείλησε και δεν απειλήθηκε ποτέ, παίρνοντας 15 πολύ σημαντικούς βαθμούς.\nΟ Lewis Hamilton ολοκλήρωσε τον αγώνα στη 4η θέση και μόνο απογοητευμένος πρέπει να νιώθει, καθώς η ομάδα του επέλεξε ξανά τη λάθος στρατηγική που του κόστισε δύο θέσεις, όμως αύξησε τη διαφορά στο πρωτάθλημα οδηγών από τον Valtteri Bottas που έκλεισε τη πρώτη 5άδα. Ο Alex Albon έμεινε 6ος μπροστά από τον Lando Norris που ήταν ο Best of the Rest, επιστρέφοντας στα καλά αποτελέσματα για τη McLaren. O Βρετανός κράτησε πίσω του τον Pierre Gasly που είχε πιο φρέσκα ελαστικά, με τον Nico Hulkenberg στην 9η θέση και τον Antonio Giovinazzi να βαθμολογείται ξανά με έναν βαθμό.\nΣτην εκκίνηση, ο Leclerc έκανε τέλειο πέταγμα, με τον Hamilton να δέχεται πίεση από τον Vettel για τη δεύτερη θέση. Ο Γερμανός επιτέθηκε μέχρι και τη στροφή 8 αλλά δεν μπόρεσε να περάσει. Πιο πίσω, ο Hulkenberg μπήκε στην εσωτερική του Sainz με τους δύο να έχουν επαφή και τον Ισπανό με κλαταρισμένο πίσω δεξί ελαστικό. Αμφότεροι μπήκαν στα pit για αλλαγή ελαστικού και αεροτομής για τη Renault πέφτοντας στις τελευταίες θέσεις. Ως αποτέλεσμα, ο Norris ανέβηκε 7ος μπροστά από τους Giovinazzi, Magnussen και Gasly.\nΜπροστά ο ρυθμός ήταν πολύ αργός, με τον Leclerc να ελέγχει τη διαφορά, ενώ ο Verstappen προσπαθούσε να είναι στο DRS του Vettel. Μάλιστα, οι οδηγοί μπροστά πήγαιναν τόσο αργά, που ο Hulkenberg με τη hard γόμα έκανε τον ταχύτερο γύρο, με τον Russell στη Williams να είναι ο δεύτερος ταχύτερος οδηγός. Όλοι προσπαθούσαν να είναι τόσο αργοί, ώστε να διατηρήσουν τα ελαστικά σε καλή κατάσταση, διότι το προσπέρασμα είναι πολύ δύσκολο.\nΑυτός που έδινε ια την ώρα θέαμα ήταν ο Ricciardo, o οποίος στον 11ο γύρο είχε ανέβει στην 12η θέση και κοιτούσε τους βαθμούς, με τον Kvyat να είναι το μεγάλο θύμα χάνοντας τρεις θέσεις σε ένα γύρο. Τα pit-stop ξεκίνησαν νωρίς και μέχρι τον 15ο γύρο είχαν μπει οι Perez και Kvyat, με τον δεύτερο να κάνει ταχύτερο γύρο.\nΣτη κορυφή, ο ρυθμός ήταν τέτοιος όπου ο Norris ήταν πλέον 2.4s πίσω από τον Albon και ο Giovinazzi στα 3s μακριά και ο πονοκέφαλος των ομάδων γίνεται ανά γύρο πιο έντονος. Ο Leclerc άρχισε να πιέζει και άνοιξε τη διαφορά στα 2s, με τον Hamilton να τη ρίχνει αμέσως στο 1.5s με το παράθυρο για αλλαγή ελαστικών να είναι για τα καλά ανοικτό. Τα κομπουτεράκια της στρατηγικής είχαν πάρει φωτιά, καθώς όλα ήταν ανοικτά. Αν έμπαιναν όλοι στον 18ο γύρο, θα έβγαιναν πίσω από τον Stroll στη 12η θέση. Οι δύο πρώτοι άρχισαν να ξεμακραίνουν, με τη μάχη να είναι στην 4η θέση ανάμεσα σε Verstappen και Bottas.\nΣτον 19ο γύρο, οι Vettel και Verstappen μπήκαν για αλλαγή ελαστικών στη hard γόμα και βγήκαν στη πίστα στη 10η και 12η θέση. Ο Leclerc μπήκε στον αμέσως επόμενο γύρο, με την Mercedes να μένει έξω και με τον Hamilton και με τον Bottas. To undercut της Ferrari δούλεψε για τον Vettel, ο οποίος ήταν πλέον μπροστά από τον Leclerc.\nΟι επόμενοι γύροι ήταν κρίσιμοι για τον Hamilton, με τον Bottas να μπαίνει στον 22ο γύρο και έβαλε την hard γόμα και βγήκε πίσω από τον Verstappen. Αν έμπαινε τώρα ο Hamilton, θα έβγαινε στη 4η θέση, με τη Mercedes να έχει υπερεκτιμήσει τη δυνατότητα της στρατηγικής της. Όμως στον 25ο γύρο, ο Giovinazzi που ήταν πλέον 2ος κέρδιζε χρόνο, με τη διαφορά να είναι στα 17s.\nH διαφορά είχε πέσει στα 15.8s και από τις Ferrari ήταν στα 20s, με τον μέσο όρο να είναι στα 27s για αλλαγή ελαστικών και πλέον κινδύνευε και από τον Bottas. Τελικά ο Βρετανός μπήκε στον 27ο γύρο και έβαλε τη hard γόμα και βγήκε πίσω από τον Verstappen, με τον Bottas κολλημένο πίσω του. Ο Βρετανός έχασε δύο θέσεις, όμως είχε 8 γύρους πιο φρέσκα ελαστικά και 5.5s διαφορά από τον Verstappen.\nH στρατηγική της για την ώρα ήταν αποτυχημένη, ενώ ταυτόχρονα για να σώσει ότι μπορεί έδωσε εντολή στον Bottas να μην πάει αρκετά γρήγορα για να μην τον προσπεράσει. Πλέον στη κορυφή του αγώνα ήταν ο Giovinazzi με τον Gasly 1.1s Πίσω του και τον Ricciardo μπροστά από τον Vettel. O Stroll ήταν 5ος μπροστά ακριβώς από τον Verstappen.\nΟ Vettel ήξερε πως έχει ευκαιρία για νίκη, και πέρασε τον Ricciardo και ταυτόχρονα ο Leclerc τον Stroll. Στον επόμενο γύρο, ο Vettel με μια γενναία κίνηση στην εσωτερική του Gasly έπιασε και στη στροφή 7 ανέβηκε στη 2η θέση. Τέλος, στον 31ο γύρο ο Giovinazzi οδηγώντας για την Alfa Romeo έκανε στην άκρη και άφησε τον Vettel να πάριε τη 1η θέση και είχε δύο μονοθέσια ανάμεσα σε αυτόν και τον teammate του. Ο Gasly έχασε αμέσως δύο θέσεις, με τον Leclerc να περνά άμεσα στον Giovinazzi και πλέον η Ferrari ήταν στο 1-2. Καθώς ήρθαν οι Verstappen και Hamilton, ο Ιταλός αμύνθηκε άκρως ειρωνικά, νεώ πριν από λίγες στροφές είχε απλώσει κόκκινο χαλί στις Ferrari. O Ricciardo ήθελε να εκμεταλλευτεί το γεγονός πως ο οδηγός της Alfa έχανε θέσεις. Επιτέθηκε στη στροφή 7 αλλά στην έξοδο ο Αυστραλός είχε υπερστροφή με τους δύο να ακουμπούν. Ο Ricciardo είχε κλατάρισμα πίσω δεξιά, ενώ ο Ιταλός έπεσε στη 15η θέση.\nΜπροστά ο Vettel είχε διαφορά 5s από τον Leclerc, με τον Verstappen στα 3.6s και τον Hamilton στα 6s πίσω.\nΣτον 36ο γύρο, ο Grosjean προσπάθησε στην στροφή 8 να περάσει τον Russell από την εξωτερική, με τους δύο να έχουν επαφή και τον οδηγό της Williams να καταλήγει στον τοίχο. Με αρκετή καθυστέρηση το race control αποφάσισε να βγάλει το SC. ΄\nH Ferrari ευχόταν για κάτι τέτοιο με τα ελαστικά της να είναι πιο παλιά σε ηλικία, ενώ ο Sainz πήρε το γύρο του πίσω και έτρεχε να προλάβει τον Grosjean. To SC αποχώρησε στο τέλος του 40ου γύρου και ο Vettel προσπάθησε να ανοίξει αμέσως τη διαφορά.\nΟι δύο Ferrari άνοιξαν αμέσως τη διαφορά, με τις Mercedes να δυσκολεύονται με θερμοκρασίες ελαστικών. Τα πράγματα για τη Racing Point πήγαν από το κακό στο χειρότερο, με τον Stroll να έχει κλατάρισμα μετά από επαφή στον τοίχο, ενώ ο Perez σταμάτησε στην άκρη της πίστας με μηχανικό πρόβλημα φέρνοντας ακόμα ένα SC.\nΣτη Ferrari, o Leclerc είπε πως ήθελε μέγιστη δύναμη, με την ομάδα να του λέει ουσιαστικά να μην επιτεθεί στον Vettel, με το SC να αποχωρεί στο τέλος του 47ου γύρου. Ο Raikkonen ¨εχανε τη μια θέση μετά την άλλη, με τον Gasly να κερδίζει θέσεις ανεβαίνοντας 8ος, με τον Hulkenberg πίσω του.\nΟ Kvyat ήθελε να κερδίσει θέσεις και με μια εντυπωσιακή βουτιά στον Raikkonen παραλίγο να περάσει όταν ο Φινλανδός δεν τον είδε, έστριψε πάνω του και έσπασε την ανάρτηση της Alfa Romeo. To SC βγήκε για ακόμα μια φορά και πλέον είχαμε 11 γύρους για το τέλος και κίνδυνος να μην ολοκληρωθούν οι γύροι πριν τις 2 ώρες.\nΌταν συνεχίστηκε ο αγώνας, ο Vettel άνοιξε αμέσως τη διαφορά κάνοντας και ταχύτερο γύρο, αφήνοντας τους Verstappen και Hamilton να δίνουν μάχη για το βάθρο, με 5 γύρους να μένουν και λίγα λεπτά για να συμπληρωθούν 2 ώρες.\nΓια δεύτερο σερί αγώνα, ο Magnussen έκανε το ταχύτερο γύρο, μπαίνοντας στο τέλος για σετ της soft γόμας.\nΟ Hamilton μπορεί να ήταν στο DRS του Verstappen αλλά δεν μπόρεσε ποτέ να τον απειλήσει έχοντας ακόμα και τα πιο φρέσκα ελαστικά.\nΜπροστά, οι Ferrari είχαν μια άνετη διαφορά, με τον Vettel δίχως ποινή αυτή τη φορά πέρασε τη γραμμή του τερματισμού στη 1η θέση και πήρε τη πρώτη του φετινή νίκη, πρώτη μετά από το Spa του 2018 και πρώτο 1-2 της Ferari από την Ουγγαρία του 2017.\n« GP Αραγονίας Race: Το έκανε να φαίνεται εύκολο o Marquez\nLorenzo: «Η Honda εξέλιξε τη μοτοσυκλέτα πάνω στον Marquez» »


Αρχική»Ιστορία»Γενικά στοιχεία Ιστορίας\nΓενικά στοιχεία Ιστορίας\nΗ ιστορία της Κισσάμου χάνεται στα βάθη των αιώνων και συνδέεται άμεσα με την ιστορία όχι μόνο του νομού Χανίων, αλλά και της Κρήτης γενικότερα. Μαρτυρίες νεολιθικής κατοίκησης έχουμε στο σπήλαιο της Αγίας Σοφίας στα Τοπόλια, ενώ (λίγα αλλά όχι ασήμαντα) στοιχεία για την ύπαρξη οργανωμένων οικισμών κατά την μινωική εποχή έχουμε στα Νωπήγεια, στην περιοχή της Χρυσοσκαλίτισσας, νότια της Φαλασάρνας, στα Βιγλιά Γραμβούσας και στην Κίσαμο. Σ' όλη την ιστορική της πορεία η Κίσσαμος αναπτύσσει πλούσια εμπορική και οικονομική δραστηριότητα-άλλοτε μεγαλύτερη και άλλοτε μικρότερη. Σ΄αυτήν βοηθά η γεωγραφική της θέση: Περιοχή παραθαλασσία με εύφορα εδάφη στο βόρειο και βορειοδυτικό τμήμα της, Πύλης της Κρήτης. Τη γεωγραφική της θέση, όπως άλλωστε και της Κρήτης, επιβουλεύονται πολλοί εχθροί (Αχαιοί, Ρωμαίοι, Βυζαντινοί, Ενετοί, Τούρκοι) και πολεμικές συγκρούσεις συχνά ξεσπούν με σκοπό την κατάκτηση της.\nΣτην ΕΛΛΗΝΙΚΗ ΑΡΧΑΙΟΤΗΤΑ (μέχρι 69π.χ.) η δυτική Κρήτη παρουσιάζει πρωταρχική θέση και σημαντική εποικιστική δραστηριότητα. Στην περιοχή αναφέρονται από αρχαίους συγγραφείς περισσότερες από 40 πόλεις ανάμεσα στις οποίες περιλαμβάνονται, και οι ακόλουθες που γεωγραφικά ανήκουν στην περιοχή Κισσάμου: Ιναχώριον, Φαλάσαρνα, Κίσσαμος, Μήθυμνα, Πολυρήνια, Ρόκκα. Από τις σημαντικότερες και ισχυρότατες ανεξάρτητες πόλεις της Δυτ. Κρήτης ήταν η Πολυρρήνια μαζί με το επίνειο την Κίσσαμο, και η Φαλάσσαρνα. Λείψανα απο τις πόλεις αυτές,, αλλά και από άλλες λιγότερο σημαντικές είναι ορατά σήμερα, ενώ πραγματοποιούνται σημαντικές ανασκαφές για να έρθουν στο φως και άλλα ευρήματα και να φωτιστεί περισσότερο η τοπική ιστορία.\nΑνάπτυξη παρατηρείται στην περιοχή της Κισσάμου και στη ΡΩΜΑΪΚΗ ΑΡΧΑΙΟΤΗΤΑ. Με την επικράτηση των Ρωμαίων στο νησί (69π.χ.) σταματούν οι εσωτερικοί εμφύλιοι πόλεμοι και δημιουργούνται οι προϋποθέσεις για οικονομική ανάπτυξη. Η πόλη της Κισσάμου γνωρίζει τη μεγαλύτερη ανάπτυξη της την περίοδο αυτή. Η Πολυρρήνια αναπτύσσεται κι αυτή και ευνοείται απο τους Ρωμαίους για την στάση που κράτησε στον αγώνα κατάκτησης. Δηλαδή δε συμμετείχε στον κοινό αγώνα που διεξήγαγαν οι κρητικές πόλεις εναντίον των Ρωμαίων.